„Unaprijeđenje pristupa pravdi-Podrška uspostavljanju sistema besplatne pravne pomoći u BiH“ – Vaša prava BiH\nJune 7, 2020 March 8, 2012\nProjektne aktivnosti uključuju pružanje čitavog spektra usluga besplatne pravne pomoći od usmenih savjeta do zastupanja pred sudskim/upravnim organima, učešće na sastancima Radne grupe za izradu nacrta zakona, organizovanje okruglih stolova, kampanje za podizanje javne svijesti i javno zagovaranje.\nKorisnost projektnih aktivnosti se prvenstveno ogleda u činjenici da će projekat omogućiti pravnu zaštitu za ekonomski i socijalno ugroženo stanovništvo i osigurati jednak položaj svih kategorija stanovništva pred zakonom na čitavoj teritoriji BiH, naročito u kantonima koji nemaju donesen zakonski okvir za pružanje besplatne pravne pomoći. Pored toga projekat će ubrzati proces zagovaranja i lobiranja radi provedbe reformskih mjera definisanih u Akcionom planu za sprovođenje Strategije za reformu sektora pravde u Bosni i Hercegovini, a posebno onih koji se odnose na usvajanje Zakona o besplatnoj pravnoj pomoći u BiH, usvajanje izmjena i dopuna postojećih ili donošenje novih propisa usmjerenih na usklađivanje već donešenih propisa. Ovi projektni rezultati će doprinijeti povećanju pravne sigurnosti u zemlji i ojačati napore države BiH da izgradi profesionalno pravosuđe u cilju jačanja vladavine prava, u skladu sa međunarodnim i evropskim pravnim normama i standardima. Uključenost Udruženja „Vaša prava BiH“ kao predstavnika civilnog društva će dodatno rezultirati jačanjem uloge civilnog društva u BiH, kojem će biti omogućeno da se značajnije angažuje u polju pružanja besplatne pravne pomoći.\nEvropska Konvencija za zaštitu ljudskih prava i osnovnih sloboda, kao sastavni dio Ustava BiH, propisuje jasnu obavezu države da osigura da je pristup zakonu i pravdi jedak za sve. Komitet ministara država članica Vijeća Evrope je pozvao članice da preuzmu odgovornosti za uspostavljanje i finansiranje sistema besplatne pravne pomoći i osigura efektivan pristup zakonu i pravdi za siromašno stanovništvo, putem nekoliko preporuka i rezolucija: Pravna pomoć u civilnim, komercijalnim i upravnim stvarima (Rezolucija (76) 5), Pravna pomoć i savjet (Rezolucija (78) 8), Efektivan pristup zakonu i pravdi za siromašne (Rezolucija (93) 1).\nIako pristup pravnim savjetima i pravnim sistemima ima vitalnu funkciju za cjelokupno stanovništvo, a posebno za ugrožene kategorije, ovakav sistem nije u potpunosti uspostavljen na nivou države BiH zbog nedostatka finansijskih sredstava i odgovarajućeg zakonodavstva. Uspostava ovakog sistema je posebno značajna s obzirom na visoku stopu siromašnog stanovništva. Iako je BiH napravila znatne pomake od potpisivanja Opšteg okvirnog sporazuma za mir, još uvijek se suočava sa značajnim razvojnim izazovima, poput visoke stope nezaposlenosti, nerazvijenosti ruralnih podučja i lošom socijalnom pomoći. Privreda je 70% od prijeratnog nivoa razvoja, a 20% stanovništva živi ispod granice siromaštva, što je još uvijek vrlo visoko, kada se uzme u obzir da dodatnih 30% stanovništva živi neznatno iznad linije siromaštva. Potreba za uspostavljanjem sistema besplatne pravne pomoći u BiH je identifikovana još 2005 godine, na radionici na temu “Reforme u pravosuđu” koja je organizovana od strane EC Delegacije u BiH i Direkcije za evropske integracije.


Tanjug 30. avgusta 2018. 15:18\nBRISEL, 30. avgusta ( Tanjug) – Evropska komisija bi do kraja nedelje trebalo da razmotri i predstavi rezultate javnih konsultacija o računanju vremena, a prvi podaci govore da se preko 80 procenta od 4,6 miliona Evropljana koji su uzeli učešće u ovim konsultacijama izjasnilo za ukidanje letnjeg računanja vremena.\nEvropska komisija je od 4. jula do 16. avgusta na teritoriji EU organizovala javne konsultacije o računajnju vremena.\nSa više od 4,6 milona učesnika to su najveće javne konsultacije ikada organizovane od strane Komisije.\nIako još nisu objavljeni zvanični rezultati, nezvanično se saznaje da je preko 80 procenata učesnika, od čega je gotovo tri milona Nemaca, podržalo ideju o ukidanju pomeranja časnovnika za 60 minuta odnosno prelasku sa zimskog ma letnje računanje vremena.\n„Evropska komesraka Violeta Bilc obavestiće komesare tokom seminara koji se održava u četvrtak i petak o rezultatima konsultacija sa građanima, a onda ćemo i predstaviti zvanične rezultate konsultacija što će biti jedan, ali ne i jedini element koji će uticati na budući predlog Evropske komisije“, izjavio je portparol Komisije Margaritis Shinas.\nShinas navodi da će Evropska komisija nastaviti konsultacije sa Evropskim parlamentom pre nego što izađe sa predlogom o eventualnom ukidanju pomeranja satova dva puta godišnje na čemu se zasniva postojeći sistem računanja vremeana u EU.\nU Evropskoj komisiji podsećaju da je Evropski parlament u februaru 2018. godine usvojio rezoluciju kojoj se traži preispitivanje dugogodišnje prakse pomranja časnovnika za jedan sat u napred između marta i oktobra.\nUkoliko se Komiisja i Parlament usaglase zemlje članice EU od marta 2019. godine više ne bi prelazile na letnje računanje vremena. Ova praksa uvedena je u većini zemalja članica tokom šezdesetih i sedamdesetih godina prošlog veka. Od 2002. godine pomeranje časnovnika vrši se harmonizovano na celoj teritoriji Unije poslednje nedelje marta i u oktobra.\nU Evropskoj komisiji navode da je zakonodavstvo na nivou EU zaduženo da osigura nesmetano funkcionisanje unutrašnjeg tržišta Unije što, još za sad, podrazumeva i fikisranu promenu vremena dva puta godišnje.\nVlada Srbije je 28. avgusta usvojila Predlog zakona o računanju vremena kojim se jedinstveno računanje vremena na teritoriji Srbije usklađuje sa vremenom koje se koristi u evropskim zemljama.


Bentler: Integritet Kosova je garantovan :: EMG :: Ekonomske vesti iz regiona\n08. jun 2010. | 15:28\nIntegritet Kosova je garantovan a neće biti ni njegove podele, izjavio je danas komandant KFOR-a Markus Bentler.\nU intervjuu za Radio Kosova povodom 11-te godišnjice od Kumanovskog sporazuma, Bentler je rekao da na Kosovu još ima opasnosti za bezbednost kao i da se situacija na severu Kosova može rešiti jedino političkim sredstvima.\nUpitan kada se može očekivati okončanje misije KFOR-a na Kosovu imajući u vidu da se trupe na terenu smanjuju, general Bentler je rekao da će to zavisiti od bezbednosne situacije na Kosovu.\nOn je rekao da se stalno radi na povećanju sposobnosti Policije Kosova i da je, kako je ocenio, postignut značajan napredak.\n"Sa njima imamo odličnu saradnju, kao i sa policijom Eulex-a. Vidimo napredak na terenu. Oni su poslednjih dana na jugu Mitrovice uradili izuzetno dobar posao. Mi smo u jednom delu Kosova, na jugu, na njih preneli odgovornost za granicu", kazao je komandant KFOR-a.\n"Građani Kosova treba da budu mirni i da se osećaju sigurnim. Odlična saradnja sa oružanim snagama Srbije se odnosi na sigurnost adminstrativne granične linije. To je regulisano Kumanovskim sporazumom", kazao je on.\nPrema njegovim rečima, pitanja delovanja paralelnih struktura države Srbije na Kosovu su politička i KFOR se time nije bavio direktno.\n"Naš posao je da obezbedimo sigurnu sredinu. Paralelne strukture su političko pitanje. One se ne mogu vojno rešiti, već diskusijama. Veoma je značajno da mi sačuvamo neutralnost prema statusu Kosova, jer je to mandat koji su nam UN dale. Mi radimo za sve zajednice koje žive na Kosovu", kazao je Bentler.\nKFOR će delovati samo onda kada proceni da takve structure predstavljaju opasnost po bezbednost zemlje, rekao je i ocenio da paralelne strukture ne postoje samo na severu već i u drugim delovima Kosova.\nKomandant KFOR-a je ponovio da strategija za sever Kosova nije dokument međunarodnih mirovnih snaga na Kosovu.\nLičnosti: Markus Bentler\nMiloje Miletić sa komandantom Kfora u Prištini\nUhapšen napadač na Srbina-povratnika


DOBRA SARADNJA: Mađarska donirala Crnoj Gori 200 hiljada vakcina – Portal Luca\nDOBRA SARADNJA: Mađarska donirala Crnoj Gori 200 hiljada vakcina\nNa podgorički aerodrom stiglo je 200 hiljada doza Sinofarm vakcina, koje je Crnoj Gori donirala Mađarska, saopšteno je iz Ministarstva zdravlja\nU ime mađarske vlade donaciju je uručio ministar vanjskih poslova i trgovine Petar Sijarto.\nMinistarka zdravlja Jelena Borovinić Bojović je, prilikom uručenja donacije, istakla da je Mađarska, kao i mnogo puta do sada, pokazala visok stepen solidarnosti i prijateljstva prema Crnoj Gori.\n„Danas imam posebno zadovoljstvo da obavijestim crnogorske građane da je Mađarska donirala našoj zemlji 200 hiljada Sinofarm vakcina, što je od neprocjenjivog značaja jer dolazi u pravom trenutku u Crnu Goru“, rekla je Borovinić Bojović.\nNa taj način, kako je navela, nastavlja se masovna vakcinacija protiv koronavirusa.\nBorovinić Bojović je zahvalila mađarskom ambasadoru u Crnoj Gori Jožefu Neđešiju, Vladi Mađarske, ministru vanjskih poslova, a posebno ministru ljudskih resursa, Miklošu Kašleru, koji su zajedničkim aktivnostima uspjeli da obezbijede veoma vrijedu donaciju za Crnu Goru.\n„Ovo je prilika i da još jednom pozovem naše građane, koji to do sada nijesu učinili, da se vakcinišu, kao i da poštuju mjere, jer će na taj način zaštiti svoje zdravlje i zdravlje svojih najbližih“, poručila je Borovinić Bojović.


Gazde bi da strpaju pare u svoj džep! - Smedia\nGazde bi da strpaju pare u svoj džep!\nVećina vlasnika privatnih kompanija u Srbiji juče nije bila voljna da odgovori na pitanje da li će nakon najavljenog smanjenja poreza na plate razliku staviti sebi u džep ili povećati plate radnicima.\nNaišli smo na razne izgovore poslodavaca: neki su bili na bolovanju, drugi su, kažu, već formirali budžet za narednu godinu, a neki su jednostavno ignorisala naše pozive. Tek nekoliko njih je izjavilo za naš list da će povećati plate, a da će najavljena mera Vlade doprineti smanjenju nezaposlenosti, prosperitetu privrede i većoj konkurentnosti zemlje.\nPetar Matijević, vlasnik Mesne industrije „Matijević“, o smanjenju nameta na zarade kaže za naš list da nije čuo bolju i revolucionarniju vest dugi niz godina kada je reč o privredi.\n- Kapital uvek ima svoje tokove i siguran sam da će sa smanjenjem poreza i doprinosa na zarade biti bolje...


Budžetom za narednu godinu previđeno je 25 miliona dinara više za socijalna davanja u odnosu na 2014. godinu\nŠabački Centar za socijalni rad sa značajno većim novčanim sredstvima vodiće računa o najugroženijim građanima. Paralelno sa nastavkom realizacije projekata koji su dali dobre rezultate tokom poslednjih nekoliko godina, radiće se i na kreiranju novih usluga koje će popraviti socijalnu sliku. Odgovorna socijalna politika, prema rečima direktora Centra za socijalni rad Milana Vasića, podrazumeva uključivanje većeg broja organizacija i institucija u rešavanje problema.\n- Budžet Centra za socijalni rad u 2015. godini iznosiće 120 miliona dinara, što je za 25 miliona više u odnosu na 2014. godinu. Od ukupnog iznosa oko 65 miliona dinara odnosi se na redovne aktivnosti centra, odnosno na pružanje podrške u ostvarivanju prava osobama koje su korisnici usluga Centra za sociajlni rad. Trenutno, realizujemo devet programa koji spadaju u segment redovnih aktivnosti, a radićemo i na njihovom unapređenju. Ostatak novca će biti uložen u projekte koje podržava grad Šabac, na podizanju kvaliteta usluga socijalne zaštite. Odgovorna socijalna politika podrazumev jednakost i ravnopravnost. To znači da socijalnu pomoć moraju dobiti svi oni koji imaju uslove za tu vrstu pomoći, i to da u našem gradu niko ne sme biti gladan. Za rad Narodne kuhinje u Šapcu predviđeno je 10 miliona dinara za sledeću godinu. Trenutno, više od 1.000 građana koristi usluge narodne kuhinje. Voleli bismo da se taj broj u budućnosti smanji, ali dok se to ne dogodi, uvek ćemo pomagati onima koji su najugroženiji, kaže direktor Centra za socijalni rad Milan Vasić.\nNaš sagovornik dodaje da će grad i sledeće godine nastaviti projekat izgradnje socijalnih stanova. Deo stambenih jedinica će biti u vlasništvu grada, dok će drugi deo biti namenjen za otkup i zakup po specifičnim uslovima.\n- Planirano je da se izgradi 36 jedinica za socijano stanovanje, a pored toga i 25 stanova za zakup i otkup. Ovaj projekat podrazumeva značajna ulaganja, zbog čega je Grad Šabac izdvojio sedam i po miliona dinara, a u čitav projekat su, osim Ministarstva za socijalni rad, uključeni i predstavnici komesarijata za izbeglice. Na ovaj način rešava se problem kolektivnog stanovanja u izbegličkom centru u varni, što je veoma važna stvar. Za izgradnju stambenog objekta grad će obezbediti parcelu, sve dozvole i priključke za strju, vodu, gas i kanalizaciju, navodi Vasić.\nGrad Šabac i Centar za socijalni rad imaju veoma dobru saranju sa nevladinim organizacijama koje su uključene u projekte socijalne politike. Za finansiranje njihovih projekta predviđeno je 12 i po miliona dinara.\nZa isplatu jednokratne novčane pomoći sledeće godine planirano je 13 miliona dinara. Za nabavku i raspodelu ogrevau 2015. godini predviđeno je pet miliona dinara. Nastavljamo sa ulaganjem u Dnevni boravak za decu ometenu u razvoju, u Sigurnu kuću i Kuću na pola puta, navodi Milan Vasić.


Ranđelović otišao kod Ljupka - Sportske.net\nRanđelović otišao kod Ljupka\nDosadašnji fudbaler niškog Radničkog Marko Ranđelović potpisao je jednogodišnji ugovor sa Tarazom iz Kazahstana, koji sa klupe predvodi Ljupko Petrović.\nRanđelović u Kazahstan prelazi iz niškog Radničkog, a istakao je da je zadovoljan što je potpisao za Taraz.\n"Zadovoljan sam novim klubom. Trener je Ljupko Petrović, ima još fudbalera iz Srbije. Vraćam se u Antaliju, gde ćemo imati još 15 dana priprema, pa nas čeka još pet slobodnih dana. Potom ćemo imati još 15 dana priprema, a prvenstvo u Kazahstanu počinje 9. marta" rekao je Randjelovic za portal Južne vesti.\nU Taraz možda ode i Vladan Binić, koji je bio na probi ali zbog ograničenog broja stranaca ne može da se priključi ekipi.\nTaraz je prethodnu sezonu završio na četvrtom mestu, dok su u kupu ispali u osmini finala.\nZa ekipu iz Kazahstana od srpskih igrača nastupaju još odbrambeni fudbaler Ersin Mehmedović, igrač sredine terena Ognjen Krasić i napadači Miroslav Lečić i Ivan Perić, kao i Nigerijac sa srpskim pasošem Obiora Odita.


Još 10.000 navijača na Rosijevom oproštaju na Mizanu - Moto Berza\nDruga ovosezonska trka na Mizanu će otvoriti vrata za još 10.000 posetilaca, što će nesumnjivo napraviti odličnu atmosferu za oproštaj Valentina Rosija.\nUkidanje kovid ograničenja znači da će dodatni broj navijača moći da prisustvuje poslednjoj trci na svom „terenu“ koju će legendarni Doktor voziti u svojoj karijeri.\nBroj posetilaca po danu je na prethodnoj rundu, voženoj prošlog meseca, bio ograničen na 25.000, nedeljna trka je bila rasprodata. Ukupno je tokom vikenda bilo prisutno 60.453 navijača.\nNova pravila znače da će dok 35.000 ljudi moći da prisustvuje svakom danu događaja. Poređenja radi, poslednju rundu na Mizanu voženu pre pandemije, posetilo je ukupno 158.000 ljubitelja moto sporta (21.000 u petak, 41.000 u subotu i 96.000 u nedelju).\nUsled brojnih otkazivanja usled kovida, Mizano je zajedno sa stazama Portimao, Losail i Red Bul Ring bio domaćin dve runde premijerne klase.\nFrančesko Banjaja je na septembarskoj rundi doneo pobedu Ducati timu, uspevši da nadmudri lidera šampionata, Fabija Kvartarara. Rosi nije mogao bolje od 17. mesta.\nNema sumnje da će Doktor želeti što konkurentniji nastup na svom oproštaju od domaće publike, pred kojom je pobeđivao 2008, 2009. i 2014. godine.\nNakon Mizana, Rosija čekaju još samo dve trke, u Portugalu, na stazi Portimao, kao i finale sezone u Valensiji.\nNaredne sezone, runda na Mizanu je planirana od 2. do 4. septembra.


Vuletić (GDF): Vandalski i fašistički napad na novinara Dinka Gruhonjića i njegovu porodicu - Društvo - Dnevni list Danas\nPočetna » Društvo » Vuletić (GDF): Vandalski i fašistički napad na novinara Dinka Gruhonjića i njegovu porodicu\n1Piše: Beta 24. novembra 2020. 19.09 Izmenjeno: 23.29\n„Varvarski grafiti mržnje na ulazu u zgradu u kojoj Gruhonjić sa porodicom živi direktno su ugrožavanje njegove bezbednosti i svedoče o dubokoj fašizaciji društva u Srbiji. Svaka slobodna reč u Vučićevoj Srbiji na meti je fašističkih hordi nasilnika“, naveo je Vuletić u saopštenju.\nDodao je da GDF očekuje od institucija sistema da „hitno i bez izgovora nadju počinioce gnusnih pretnji“.\n„Ali to nije dovoljno! Inspiratori ovog varvarskog čina se lako prepoznaju kao vlasnici i urednici režimskih tabloida i televizija sa nacionalnom frekvencijom“, poručio je Vuletić.\nOn je pozvao demokratske političke partije i organizacije civilnog društva da ne dopuste fašistička orgijanja, već da se glas otpora čuje u javnom prostoru, na ulici i van konformizma društvenih mreža.\n„Bitka protiv fašizacije srpskog društva i naprednjačke autokratije se ne može dobiti bez snažnog pritiska društva i svih slobodnomislećih ljudi“, poručio je Vuletić.\nGDF, Napad, Novinari\n24. novembra 2020. u 20.06\nNe znam sta je taj „fasista“ napisao, ali znam da ni jedna jedina rec nazocnog Sabahudina nije slobodna, vec je svaka izraz patoloskog srbozderstva.


Strateške tužbe protiv novinara i aktivista u porastu – Evropska komisija je predložila mere za sprečavanje SLAPP tužbi - Mašina\nIlustracija; Izvor: www.pxfuel.com\nSLAPP (Strategic Lawsuit Against Public Participation) ili strateške tužbe protiv javnog delovanja su tužbe koje se podnose sa ciljem da se ućutkaju aktivtisti, mediji, istražvači i uzbunjivači čiji rad razotkriva dela korporacija, političara i drugih moćnih strana koja su nezakonita ili na drugi način štete javnom interesu.\nPrema evropskoj bazi podataka o SLAPP tužbama, trenutno najviše takvih tužbi podnose kompanije (31,9%), a nejčešće su tuženi novinari (34,2%).\nOdluka Evropske komisije da se uhvati u koštac sa pojavom SLAPP tužbi donesena je nakon više godina kontinuiranog rasta broja štetočinskih sudskih sporova čiji je cilj suzbijanje govora o pitanjima od javnog značaja. Broj SLAPP tužbi pokrenutih u zemljama EU od 2010. do 2021. godine porastao je sa četiri na 111. Pokretači su korporacije, političari i vlade, koji ovim tužbama najčešće targetiraju novinare, aktiviste i naučnike.\n„U demokratiji bogatstvo i moć ne bi smeli nikome dati prednost u odnosu na istinu. Ovim merama štitimo one koji uprkos rizicima brane javni interes kada je on ugrožen“, izjavila je Vera Jurova, potpredsednica Evropske komisije i komesarka za pravosuđe, na predstavljanju predloga direktive protiv SLAPP tužbi.\nPredlog direktive Evropske komisije sadrži nekoliko ključni elemenata zaštite potencijalnih meta SLAPP tužbi. Prema tekstu predloga sudovi će moći da odbiju neutemeljene tužbe u ranoj fazi, i u takvim slučajevima teret dokazivanja da se radi o osnovanoj tužbi pada na podnosioca tužbe.\nZatim, podnosilac SLAPP tužbi će morati da plati sve troškove, uključujući i troškove odbrane. Nadalje, tuženi dobija pravo da traži kompenzaciju za materijalnu i nematerijalnu štetu, a sudovi će moći da izreknu kaznu podnosiocima SLAPP tužbi sa ciljem da obeshrabre takve prakse. Predlog predviđa i zaštitu protiv neosnovanih tužbi koje su donete u državi koja nije članica EU.\nSLAPP tužbe su sve češće i u Srbiji. Njihov broj se nagolo povećava od 2018. godine, „a u 2021. već imamo trend i takvih prijava biće sve više“, upozorio je u emisji N1 Direktno stručnjak za medijsko pravo Rade Đurić.\nDomaćoj javnosti je poznat slučaj lančanih tužbi usmerenih protiv Mreže za istraživanje kriminala i korupcije – KRIK, koje su podnosili političari i biznismeni bliski vlasti. Ukupna vrednost 10 postupaka koji su se na jesen 2021. godine vodili protiv redakcije, urednika i novinara iznosila je 90 miliona dinara – što je, prema pisanju KRIK-a, tri puta više od godišnjeg budžeta tog medija.\nDrugi poznati slučaj neosnovanih tužbi je slučaj kompanije „Milenijum tim“ koja je tužila nekoliko medija tražeći odštetu u iznosu od 100.000 evra samo zato što su preneli izjave koje su opozicioni političari izneli o toj kompaniji na svojim konferencijama za štampu. Kompanija je zatim demantovala da su u pitanju SLAPP tužbe i odštetni zahtev smanjila na 100 evra.\nProteklih meseci suvlasnici kompanije Galens su podneli tužbe protiv aktivista i ekoloških organizacija u Novom Sadu i počela su suđenja. Odbrana je predočila sudu da su u pitanju strateške tužbe protiv javnog delovanja.\nU Srbiji je situaciju u vezi sa strateškim tužbama protiv javnog učešća ispitivala organizacija ARTICLE 19 u saradnji sa Centrom za ljudska prava Američke advokatske komore i Nezavisnim udruženjem novinara Srbije. U nedostatku boljih vesti za zaštitu novinara od SLAPP-a u Srbiji, podsetimo na izveštaj i na preporuke koje su vlastima uputile navedene organizacije. Dotični dokument možete pročitati ovde.\nSuđenje aktivistkinji Dragani Arsić odloženo nakon što su aktivisti i novinari izbačeni iz sudnice Mašina 17.05.2022.\nPolitičari i biznismeni lančano tuže KRIK Mašina 09.12.2021.\nPočelo je suđenje aktivistkinji Dragani Arsić Mašina 11.03.2022.


Ramina vicepremijerka spremila "paket rešenja" za studente\nTanjug 10. decembra 2018. 23:41\nTIRANA – Potpredsednica albanske vlade Senida Mesi saopštila je danas da je vlada pripremila paket rešenja za najhitnija pitanja koja se tiču studenata koji protestvuju i ističu svoje zahteve.\nKo želi da se problemi reše, rekla je ona, „trebalo bi i da čuje rešenja koja se nude“, prenosi ATA.\n„Edi Rama i albanska vlada pokazali su spremnost za rešavanje problema, međutim problemi se ne rešavaju na ulici, već za stolom“, istakla je Mesi.\nPrema njenim rečima, vlada je sačinila paket koji rešava najhitnija pitanja i treba da se usaglasi sa studentima kako bi se postiglo najbolje rešenje, počev od visine školarina i poboljšanja infrastrukture.\nKao najvažnija pitanja, Mesi je između ostalog navela kvalitet predavanja, stručnost predavača, procenu uspešnosti, iskorenjivanje korupcije u ocenjivanju studenata i upravljanje rektora i upravnih odbora javnim sredstvima.\nMesi je, kaže, uverena da će kroz dijalog vlada i studenti uspeti da dođu do konkretnih rešenja za studente i obrazovanje.\nRanije danas, premijer Albanije Edi Rama nije uspeo da ubedi studente koji protestuju da pristanu na razgovor o njihovih zahtevima.\nStudenti su rekli da prvo njihovi zahtevi moraju da budu ispunjeni, preneo je AP.\nMeđu zahtevima su smanjenje školarina na polovinu, udvostručenje budžeta za obrazovanje i veće prisustvo studenta u odborima koji donose odluke.\nRama je, na video snimku postavljenom na Fejsbuku, poručio da je vlada spremna za dijalog, ali da autonomni univerzitetski odbori imaju ovlašćenja da ispune većinu tih studentskih zahteva, uključujući određivanje školarina.\nStudenti su blokirali glavnu ulicu u Tirani gde se nalazi Ministarstvo obrazovanja i pozvali političke stranke da se ne mešaju u njihov protest.\nBilo je reči i da se protest, koji već traje nedelju dana, nastavi i štrajkom glađu studenta.\nFlego:Odluka austrijske vlade neevropska


Devet timova u "interligi"\nŠampion Srbije, Beograd'96, i ove sezone igraće u regionalnoj ligi sa još osam timova. Pored našeg šampiona, Interligu, igraće Vojvodina, Zagreb, Medvednica, Vindija, Aeros, Rascals, Ježica i Zajčki.\nUkoliko naš predstvanik u čak 16 utakmica izbori jedno od dva prva mesta imaće priliku da se bori za ulazak u "A" grupu interlige, sa jednim od poslednja dva tima iz najjače grupe.\nPrvi protivnik Beograda je Novosadska Vojvodina (23/24.04.2016.) , a posle prvog kola naš tim će čak četiri vikenda biti na gostovanjima.\nU B grupi interlige i u 2016-oj\nU Zagrebu je proteklog vikenda održan regionalni bejzbol sastanak u organizaciji generalnog sekretara CEB Krunoslava Karina. Prisutni su bili predstavnici Hrvatske, Mađarske, Slovenije, Slovačke i Srbije. Bejzbol savez Srbije su predstavljali Nikola Vučević i Milan Zonić.\nGospodin Karin je informisao prisutne o nizu stvari u evropskom bejzbolu i sistemima takmičenja u budućnosti, a na dnevnom redu je bilo i takmičenje u Interligi.\nNa inicijativu našeg Saveza, posle duge diskusije, odlučeno je da se u 2016. delimično izmeni sistem plej ofa i to tako što će prva dva tima iz B grupe na domaćem terenu čekati dva poslednje plasirana tima iz A grupe, čime je donekle olakšan put naših timova u viši nivo takmičenja.\nMilan Zonić je preneo želju kluba Vojvodina da se uključi u B grupu Interlige, pa je odlučeno da se svim zainteresovanim klubovima pošalju aplikacioni formulari kako bi se utvrdio konačan broj klubova.\nOdlučeno je i da se podrži inicijativa slovačkih predstavnika da se pokrene sajt Interlige sa rezultatima i svim informacijama o takmičenju što će predstavljati veliki korak u popularizaciji bejzbola u regionu.\nTakođe je odlučeno da se pokrene i regionalno takmilčenje u kategoriji ispod 13 godina, a sistem će biti naknadno utvrđen.\nNa inicijativu našeg saveza sve prisutne delegacije su potvrdile dolazak nacionalnih timova na međunarodni turnir kadeta krajem juna 2016. godine u Beogradu, Balkanski Kup.


Textron Scorpion – jeftin borbeni avion | Vila As\nBingo – 14.kolo – 15.04.2019\nAvijacija • Hobi\nTextron Scorpion – jeftin borbeni avion\nŠkorpion je zajednički projekat kompanija Textron, Cessna, and Bell Helicopter koji je započet 2012.godine. Ove kompanije su udružile snage kako bi konstruisale jeftin borbeni avion. Prema osnovnom planu avion je trebalo da bude lak za održavanje i da ima nisku cenu ekspolatacije. U praksi ovo znači da bi sat leta ovog aviona trebalo da košta manje od 3.000 dolara što je više od 20 puta jeftinije od sata leta F-22. Prema procenama kompanije Textron u svetu će narednih godina postojati tržište za oko 2.000 jeftinih višenamenskih aviona. O Škorpionu je pre par godina pisao i poznati avio portal tangosix.rs. Ekipa ovog portala je razgovarala i sa predstavnicima kompanije Textron na Aero mitingu u Buržeu 2015.godine a šta su oni tom prilikom zabeležili pogledajte ovde.\nInžinjeri Textrona su konstruisali dvomotorni visokokrilac, koji je rađen od kompozitnih materijala. Konstruisan je kao višenamenska platforma koja se može koristiti kako za izviđačke i jurišne zadatke tako i za osmatranje i čuvanje vazdušnog prostora. Partneri u ovom projektu su koristili postojeće tehnologije i već razvijene sisteme kako bi cena projekta bila što niža. Tako se za pokretanje zakrilaca koristi mehanizam sa aviona Cesna Citation XLS. Pogonsku grupu čine dva motora Honeywell TFE731 ukupne snage 36 kN, sa kojima je prototip postigao maksimalnu brzinu od 833 km/h u horizontalnom letu. Prema specifikacijama avion može da ostane i do pet sati u letu. Kompanija Kaman je za avion konstruisala brojne elemente, kao što su krila, vertikalni i horizontalni stabilizatori… Kako su krila aviona modularno građena, to daje mogućnost da se komletno krilo zameni u zavisnosti od potreba. Izuzev stajnog trapa i nosača motora ceo zmaj je rađen od kompozitnih materijala uz očekivani životni vek od 20.000 sati leta.\nŠto se tiče naoružanja, na krilima se nalazi šest podvesnih nosača na kojima bi moglo da se postavi oko 2.800 kg ubojnih sredstava. Pored potkrilnih nosača, dodatnih 1.400 kg ubojnih sredstava se može smestiti u unutrašnjim spremištima. Što se opreme tiče avion ima ugrađen TAWS b klase, GPS/SBAS sistem, displej za eksterni video signal, garmin SVT uređaj, meteorološki radar, opremu za noćne zadatke, kao i opremu za analizu podataka leta…\nJavnosti je projekat predstavljen 16.septembra 2013.godine a planirano je da prvi let bude izveden kroz 24 meseca. Prema planovima verovalo se dabi proizvodnja mogla da počne već 2015.godine, a da bi prve isporuke usledile za 18 meseci. Prototip je prve testove na zemlji imao 25.novembra 2013.godine a prvi let je izveden 12.decembra iste godine. Za pet meseci 2014.godine avion je imao 41 letova u ukupnom trajanju od 76 sati. Postignuta je maksimalna brzina od 800 km/h. Piloti su bili mišljenja da je avion pokretljiv, lako upravljiv čak i prilikom leta sa jednim motorom. Pre predstavljanja aviona na Aeromitingu u Farnborou izvršene su modifikacije na sistemu za odmrzavanje, ugrađen je sistem za proizvodnju kiseonika…\nU decembru 2016.godine je završen drugi prototip koji bi trebalo da bude i obrazac za serijsku proizvodnju. Ovaj avion je imao pojednostavljen stajni trap kao i novu opremu uključujući i HOTAS sistem (hands-on-throttle-and-stick) za upravljanje.\nPored borbenih zadataka, avion je predviđen i za korišćenje u vanrednim situacijama, kao što su ekološke nezgode. U avgustu 2014.godine, Škorpion je testiran kao avion za osmatranje. U vežbi Vazdušne garde, Škorpion je proveo više sati u vazduhu šaljući konstantno HD video snimke u realnom vremenu komandi uz konstantnu vezu sa ostalim avionima i kontrolnim centrima na zemlji.\nImajući u vidu da sat leta Škorpiona košta ne više od 3.000 dolara ekonomska računica će biti jasna za mnoge siromašne države. Pored njih za avion bi se mogle zainteresovati i velike države kojima je potreban jeftin avion za operacije niskog intenziteta, gde nije ekonomično upotrebljavati avione pete generacije. Škorpion ima veliku konkurenciju jer se u ovom segmentu nalaze kako borbeni helikopter, bespilotne letelice i jeftini klipni avioni. Kompanija je do sada pregovarala sa vladama Malezije, Bruneja, Filipina, Indonezije a kao potencijalni kupci su bili Nigerija i Kolumbija.\nTreći prototip Škorpiona (N532TX) je bio izložen i na Aero mitingu u Dubajiju. Ovom prilikom avion je opremljen sa L3 Wescam MX-15 a može da koristi široku paletu naoružanja uključujući i laserski vođene bombe GBU-12 Paveway II, nevođenje i vođene rakete, kao i mitraljez kalibra 12.7 mm. Avion bi trebalo da bude osposobljen i za korišćenje bombi GBU-39/B, GBU-53/B, GBU-31/32/38/54…\nPriliku da testiraju Škorpion su 2017.godine imali piloti Saudijske Arabije. Za jedanest dana izvedeno je 10 letova a avion je testiran prvenstveno za izvođenje jurišnih zadataka. Ovde treba pomenuti da su saudijski piloti vrlo brzo savladali upravljanje Škorpionom (u proseku pola dana) i da su čak i na prvom letu uspešno izvršavali bombardovanje školskim bombama GBU-12.\nU toku 2018.godine inžinjeri kompanije Textron su uspešno testirali Textron Synturian® sistem koji je posadi Škorpiona omogućio upravljanje dronovima. U simuliranim uslovima posada je mogla da promeni smer, brzinu i visinu drona, na lak i intuitivan način.\nI pored vrlo dobrih karakteristika očigledno je da postoji izvesna rezerva prema Škorpionu. Za sada još uvek nije naručen nijedan avion ovog tipa, ali po svemu sudeći kompanija Textron još uvek nije odustala od ovog projekta. A šta donosi 2019.godina za Škorpion ostaje da se vidi.\nDužina: 13.87 m\nRaspon krila: 14.58 m\nVisina: 4.06 m\nPovršina krila: 16.29 metara kvadratnih\nTežina – prazan avion: 5.761 kg\nTežina pri poletanju: 9.979 kg\nPogonska grupa: 2 × Honeywell TFE731 turbofan, 18 kN\nMaksimalna brzina: 833 km/h\nRadijus dejstva: 4,074 km sa dopunskim rezervoarima\nPlafon leta: 14,000 m\nNaoružanje: rakete, bombe i podtrupni mitraljez\n-na podtrupnim nosačima se može postaviti 2,800 kg ubojnih sredstava\n-u unutrašnjim spremištima se može smetiti 1.400 kg ubojnih sredstava\nKonkurs najlepše slike Srbije za 2018\nČajetinci učestvovali u kvizu Apsolutnih 100\nF 22 Raptor – moć i slabost Amerike\nRubrike Select Category Događaji (3,032) Društvo (1,206) Ekologija (45) Humanost i solidarnost (146) Obrazovanje (501) Porodica (174) Zdravlje (201) Ekonomija (463) Lokalna privreda (380) Srbija i svet (76) Zlatiborski okrug (29) Hobi (313) Istorija (109) Avijacija (20) Kuhinja (22) Tehnika (24) Hronika (12) Info (429) Servisne informacije (399) Vreme (35) Kolumna (12) Interviju (7) Stav (5) Kultura (992) Bioskop (129) Knjigoteka (257) Muzika (306) Pozorište (145) Umetnost (105) Najave (217) Novosti (206) Osnovac (45) Razno (315) Akcije!!! (12) Bingo (272) Cene (6) Muzeji (4) Osiguranje (17) Saopštenja (3) Sport (1,213) Fudbal (537) Košarka (185) Odbojka (30) Ostalo (7) Plivanje (38) Skijanje (153) Sport+ (313) Tenis (31) Turizam (1,086) Izleti (18) Manifestacije (592) Provod (76) Seminari (50) T-Info (394) Vesti (1,290) Izbori (291) Politika (773) Republika (152) Video (1,259)\nArhiva Select Month April 2019 (25) March 2019 (20) February 2019 (31) January 2019 (60) December 2018 (74) November 2018 (69) October 2018 (25) September 2018 (33) August 2018 (40) July 2018 (59) June 2018 (104) May 2018 (81) April 2018 (30) March 2018 (45) February 2018 (54) January 2018 (45) December 2017 (79) November 2017 (46) October 2017 (39) September 2017 (56) August 2017 (48) July 2017 (35) June 2017 (49) May 2017 (27) April 2017 (43) March 2017 (108) February 2017 (59) January 2017 (49) December 2016 (69) November 2016 (54) October 2016 (64) September 2016 (28) August 2016 (42) July 2016 (51) June 2016 (55) May 2016 (73) April 2016 (116) March 2016 (114) February 2016 (50) January 2016 (61) December 2015 (62) November 2015 (70) October 2015 (93) September 2015 (81) August 2015 (96) July 2015 (102) June 2015 (84) May 2015 (87) April 2015 (92) March 2015 (81) February 2015 (72) January 2015 (78) December 2014 (84) November 2014 (89) October 2014 (106) September 2014 (65) August 2014 (73) July 2014 (107) June 2014 (88) May 2014 (69) April 2014 (82) March 2014 (127) February 2014 (132) January 2014 (70) December 2013 (79) November 2013 (75) October 2013 (102) September 2013 (69) August 2013 (100) July 2013 (94) June 2013 (96) May 2013 (86) April 2013 (105) March 2013 (54) February 2013 (60) January 2013 (44) December 2012 (35) November 2012 (30) October 2012 (25) September 2012 (45) August 2012 (52) July 2012 (28) June 2012 (51) May 2012 (61) April 2012 (43) March 2012 (16) February 2012 (11) January 2012 (12) December 2011 (7) November 2011 (2) October 2011 (4) September 2011 (2)


Atalanta - Spezia: Analiza utakmice | Sportske Kladionice\nHome Sportsko klađenje Tip dana Atalanta – Spezia: Analiza utakmice\nAtalanta – Spezia: Analiza utakmice\nPetak je uvek dan kada nema puno utakmica u ponudi, ali ipak postoji određeni broj utakmica koje su dovoljno zanimljive da bi se mogao naći jedan pik koji je vredno igrati. Nama se posebno sviđa utakmica koja se igra u okviru Italijanske Serie A, koja liga je jedna od nama najomiljenijih liga za tipovanje, jer svako kolo dođe do određenih iznenađenja, a sve ekipe igraju vrlo efikasno. Na stadionu Gewiss u Bergamu, igraju domaća ekipa Atalanta i gosti, ekipa Spezia. Imajući u vidu kvalitetu ovih ekipa, kao i činjenicu da ekipe igraju u paklenom ritmu smatramo da je ovo perfektna utakmica za naš Tip Dana.\nDomaća ekipa, Atalanta se nalazi na 5-toj poziciji, igraju u poslednjih mesec dana opet odlično, a na domaćem terenu imaju skor od 7 pobeda, 3 nerešene i 3 poraza, uz gol razliku od 35 postignutih i 19 primljenih golova. Četa Gasperinija je imala nekih promena tokom zimskog prelaznog roka, a tu pre svega mislimo na odlazak Papu Gomeza, koji je izlazio iz ugovora i koji je pojačao ekipu Seville. U prošlom kolu su izgubili od Intera, a za nekoliko dana ih čeka važan meč Lige Šampiona.\nSa druge strane Spezia se nalazi na 15-toj poziciji, kao što je bilo i očekivano pred početak sezone, bore se za opstanak, a na gostovanjima imaju skor od 4 pobede, 3 nerešene i 6 poraza, uz gol razliku od 18 postignutih i 25 primljenih golova. Ono što je vrlo specifično za njih je činjenica da se na gostovanjima ne brane, nego da igraju hrabro i na gol više.\nObe ekipe nemaju previše problema sa sastavima timova, te se očekuje da igraju najbolji igrači iz oba tima.\nOve dve ekipe su tokom istorije igrale svega jednom, u prvom delu sezone i taj meč je završen rezultatom 0-0.\nKako je krenulo da se zahutkava borba za titulu, igra se mnogo više taktički, mada ove dve ekipe zaista mogu biti vrlo efikasne. Stoga, naš predlog je da se odigra Over 2.75 Goals (da obe ekipe postignu 3 ili više od tri gola na meču), koja igra se plaća za nas više nego odličnom 1.72 kvotom u kladionici 22Bet.


Počela kampanja „Uhvati čist talas“ - Vijesti | Radio Televizija Budva - Budva Crna Gora\nRadio Budva Live: Ricky Martin - Maria\nPočela kampanja „Uhvati čist talas“\nOvog ljeta oko 30 plaža i ugostiteljskih objekata na potezu Slovenske plaže i šetališta u Budvi učestvovaće u projektu ,,Uspostavljanje pravilnog sistema upravljanja ambalažnim otpadom u opštini Budva“.\nProjektne aktivnosti prikupljanja, selektivnog odlaganja i dalje reciklaže ambalažnog otpada biće realizovane od 15. juna do 15. septembra, pod sloganom „Uhvati čist talas“.\nMemorandum o saradnji na ovom projektu danas, na Svjetski dan životne sredine, potpisali su predstavnici osam institucija partnera na projektu:Ministarstva održivog razvoja i turizma, Agencije za zaštitu prirode i životne sredine, kompanije Coca – Cola HBC Crna Gora, Javnog preduzeća za upravljanje morskim dobrom Crne Gore, Opštine ,,Budva“, preduzeća ,,Komunalno“ Budva, Regionalne deponije ,,Možura“ Bar i Ekološkog pokreta ,,Ozon“.\nDragan Asanović, generalni direktor Direktorata za upravljanje otpadom i komunalni razvoj u Ministarstvu održivog razvoja i turizma,podsjetio je da je Crna Gora pripremila Pregovaračku poziciju za Poglavlje 27.„U upravljanju otpadom očekuje nas još dosta posla, a fokus stavljamo na prevenciju. Vjerujem da će ovaj projekat pomoći Opštini Budva u dostizanju ciljeva propisanih lokalnim planom za upravljanje otpadom. Nadam se da će ovaj čist talas u narednom periodu zahvatiti i druge gradove“, poručio je Asanović.\nAndrea Radonjić, menadžer za javne i regulatorne poslove u kompaniji Coca-Cola HBC Srbija i Crna Gora,kazala je: „Sve kreće od pojedinca i naše volje da upravo tu praznu limenku ili iskorišćenu plastičnu ambalažu stavimo u odgovarajuću posudu i time je opredelimo za reciklažu. To je odgovornost pojedinca, a mi kao partneri na projektu pokazujemo svoju društvenu odgovornost“. Ona je objasnila da će projekat imati snažnu edukativnu dimenziju i pozvala sve građane i turiste da uhvate čist talas ovog ljeta. „Plaže prekrivene otpadom neće vaš odmor učiniti ljepšim, ali osjećaj da znate da pomažete očuvanje obalskog i morskog eko-sistema, sigurno hoće“, poručila je Radonjić.\nPredrag Jelušić direktor Javnog preduzeća za upravljanje morskim dobrom Crne Gore zahvalio je zakupcima plaža i barova što su prihvatili dodatne obaveze učešćem u ovom projektu. „Danas smo po 15. put dodijelili Plave zastavice i danas počinjemo važan projekat selektivnog sakupljanja ambalažnog otpada u Budvi. Vjerujem da u tom ima simbolike,kao i da će ovaj projekat imati tradiciju i obuhvatiti ostale primorske opštine u narednom periodu“, saopštio je Jelušić.\nDirektorat za vanredne situacije MUP-a: Podići nivo operativne spremnosti zbog opasnosti od požara usled najavljenih visokih temperatura\nIzložba neobičnih jelki – NVO ”Talas”\nAukcija održana, prodate neobčne jelke\nProdate "Neobične jelke", novac upućen za liječenje djece


ЗАКОН О ПРАВИМА БОРАЦА У НАРЕДНОЈ СЕДМИЦИ НА СЈЕДНИЦИ ВЛАДЕ - Јадовно 1941. - КУЛТУРА СЈЕЋАЊА\nZAKON O PRAVIMA BORACA U NAREDNOJ SEDMICI NA SJEDNICI VLADE\nBANjALUKA, 13. OKTOBRA /SRNA/ – Ministar rada i boračko-invalidske zaštite Republike Srpske /RS/ Petar Đokić rekao je da je zakon o pravima boraca u završnoj fazi i da će naredne sedmice biti pripremljen za sjednicu Vlade RS, kako bi se našao na novembarskoj sjednici Narodne skupštini.\n„U završnoj smo fazi konsultacija u vezi sa zakonom o pravima boraca sa predstavnicima boračkih organizacija gdje nastojimo da dođemo do maksimalnog razumijevanja za zakonska rješenja koja se nalaze u zakonu“, rekao je Đokić na konferenciji za novinare.\nOn je istakao da je u razgovoru sa predstavnicima boračkih organizacija o ovom zakonu usaglašeno i definisano dosta rješenja, ali da postoji nekoliko u vezi kojih se još vode razgovori.\n„Zakon o pravima boraca i zakon o PIO dva su reformska zakona sistemskog karaktera i nije ih moguće donijeti u uobičajenoj strukturi i, prema tome, potrebno je dosta razgovora i dosta strpljenja svih onih koji su akteri, a to su, prije svega, Vlada RS s jedne strane i njeni partneri za donošenje ovih zakona sa druge strane“, rekao je Đokić.\nPrema njegovim riječima, u osnovi se zahtjevi za ovaj zakon svode na obezbjeđenje i proširenje postojećih prava, što znači i povećanje finansijskih sredstava za ta prava.\n„Vlada RS u ovom trenutku nema mogućnost da to prihvati, jer ne želi da ulazi u zakon sa obećanjem da će sredstava biti u narednim godinama, a u stvari nismo sigurni“, rekao je Đokić.\nOn je istakao da se ovo vrijeme oko usaglašavanja zakona o pravima boraca troši kako bi se došlo do detaljnih finansijskih procjena koliko će za ovaj zakon biti potrebno sredstava.\n„Zakon o pravima boraca i zakon o PIO biće usvajani istovremeno, oni se ne mogu u prijedlogu u skupštini razmatrati odvojeno, iako je zakon o PIO prošao javnu raspravu i on bi sad već mogao da ide u skupštinu“, rekao je Đokić.\nOn je dodao da su ranije dogovorena dva nova prava predviđena u zakonu o pravima boraca, a to su pravo na mjesečni borački dodatak koji bi koristio određeni broj boraca i demobilisanih boraca koji su penzioneri ili su nezaposleni i pravo na zapošljavanje.\nOn je istakao da je plan Ministarstva i boračkih kategorija da pravo na borački dodatak ostvaruju borci sa navršenim godinama života, ali da se još vode pregovori koji je to granični period kada se počinje koristiti to pravo, da li je to 60, 62 ili 65 godina starosti.\n„Želimo da podstaknemo ljude da shvate da je rješenje u radu, a ne od dodataka za preživljavanje, bez obzira što je možda ovaj dodatak za određeni dio porodica u finansijskom smislu dovoljan da se od njega živi“, rekao je Đokić.\nOn smatra da nije dobro rješenje da se ljudi navikavaju da se od dodatka može živjeti, već je potrebno da se promoviše rad i da se RS trudi da što više promoviše rad.


Podgorica: Ekstradicioni pritvor ubici Nikole Bojovića : Nadlanu.com\nPodgorica: Ekstradicioni pritvor ubici Nikole Bojovića\nObjavljeno 30. avg 2013. / 16:40:05\nCvetanović, koji je uhapšen juče, u pritvoru je zbog opasnosti od bekstva.\nCvetanovića je, kako su preneli podgorički mediji, danas saslušao istražni sudija Višeg suda u Podgoroci Miroslav Bašović.\nPrema nezvaničnim saznanjima podgoričkog portala CdM-a, Bašović danas Cvetanovića nije ispitivao o ubistvu Bojovića, već zbog krivičnog dela krađa. Crnogorska policija uhapsila je Cvetanovića po nalogu Ministarstva unutrašnjih poslova Srbije.\n"Hapšenje Cvetanovića usledilo je nakon razmene informacija crnogorske i srpske policije u vezi sa ubistvom Miloša Vidakovića iz Pančeva, koje je izvršeno 2. jula oko 00.30 sati u Budvi“, saopšteno je juče nakon hapšenja Cvetanovića iz Uprave policije.\nUprava policije, u saradnji sa Tužilaštvom i kolegama iz Srbije, u nastavku zajedničkih aktivnosti preduzima dalje mere i radnje na rasvetljavanju još jednog broja krivičnih dela izvršenih na organizovan način na teritoriji obe države.\n"Zajedničke aktivnosti policija Crne Gore i Srbije se sprovode na osnovu dosadašnje saradnje i rada zajedničkih istražnih timova policija dve države“, dodaje se u saopštenju.\nRazmena informacija dve policije dovela je i do hapšenja Slobodana Šaranovića pre mesec dana u Budvi, koji se sumnjiči da je naručilac ubistva Nikole Bojovića. U srpskoj policiji najavljuju da će saradnja dovesti do rasvetljavanja i drugih zločina, a oni dugo godina prate rad policije kažu da je takva saradnja logična ako se ima u vidu saradnja ličnosti iz podzemlja iz Srbije i Crne Gore.\n"Okolnosti su takve da ta saradnja mora da postoji, kao što postoji u čitavom regionu, a najintenzivnija je između Srbije i Crne Gore po prirodi posla, jer taj kriminal, da tako kažem putuje od primorja preko Zlatibora, Beograda, Novog Sada i ide dalje. Tako da je jasno da drugačije ne može da bude", kaže Vojislav Tufegdžić, urednik Novog Magazina.\nIako se ranije moglo čuti da saradnja dve policije ne postoji, i da se čak i opasni kriminalci polujavno kriju na teritoriji Crne Gore, Tufegdžić kaže da je saradnje bilo i ranije, samo da mediji nisu dovoljno izveštavali o tome.\n"Nikada nije ni bilo da kažem naših i njihovih. Možda su države za sebe, ali kriminalci imaju taj svoj svet i razumljivo je da najlakše putuju na toj relaciji između Srbije i Crne Gore", kaže Tufegdžić.\nSledeće nedelje u Beogradu će se sastati direktori crnogorske i srpske policije gde bi trebalo da se dogovori dalja saradnja na rasvetljavanju još jednog broja krivičnih dela izvršenih na organizovan način na teritoriji obe države.\nNikola Bojović (39), brat jednog od vođa "zemunskog klana", ubijen je 29. aprila ove godine u centru Beograda, kada je nepoznati ubica, naočigled brojnih prolaznika, u njega ispalio 15 hitaca. Policija sumnja da je likvidacija naređena iz Crne Gore, u kojoj Bojovići, navodno, imaju moćne neprijatelje.\nU zajedničkoj akciji crnogorske i srpske policije 24. jula uhapšeni su Danilovgradjanin Slobodan N. Šaranović (74) i Nikšićanin Ratko M. Koljenšić (36) zbog sumnje da su sa Beogradjaninom Milošem Delibašićem organizovali ubistvo Nikole Bojovića.\nŠaranović se, navodno, sumnjiči da je naručio ubistvo Nikole Bojovića, kako bi se osvetio za smrt svog brata Branislava Šaranovića, koji je likvidiran 8. oktobra 2009. godine na Dedinju.\nSudija za istragu Višeg suda u Podgorici Miroslav Bašović odredio je ekstradicioni pritvor Šaranoviću i Ratku Koljenšiću, koji su uhapšeni po poternici Interpola Beograd, a po naredbi Specijalnog odjeljenja Višeg suda u Beogradu. Advokati Šaranovića i Koljenšića, Zoran Piperović i Nikola Medojević, ocenili su da nisu ispunjeni uslovi za njihovo izručenje Srbiji i tražili da im se ukine pritvor. Oni su sudiji za istrage podgoričkog Višeg suda Miroslavu Bašoviću poslali svoj stav, na zahtev za izručenje njihovih branjenika Srbiji.\ncrna goranikola bojovićpritvorubistvozemunski klan


Zvezda će u nedelju gostovaiti BSK-u, a Sa Pintu je rekao da teren u Borči ne odgovara njegovom timu.\n"Teren u Borči je mali i u dužini i u širini u odnosu na ostale stadione, to nama ne odgovara, ali ćemo pokušati da se naviknemo na to", rekao je Sa Pintu.\nŠef struke crveno-belih rekao je da njegovi igrači moraju da obrate pažnju na kontranapade BSK-a i prekide.\n"Znamo da su oni ekipa koja se dobro brani i koja preti iz kontranapada. Imaju par igrača koji su jako dobri u tome, i njih moramo da zaustavimo, kao i njihovu skok igru iz prekida. Jaki su na svom terenu, kao da igraju prvenstvo samo na domaćem terenu", rekao je Sa Pintu.\nTrener Zvezde kazao je da će ekipa u Borči igrati bez nekoliko prvotimaca i dodao da je to šansa za igrače koji su do sada čekali svoju priliku.\n"Kadrovska situacija nije dobra. Imamo probleme, Darko Lazović neće biti u konkurenciji za tim, dok Dauda Abiola ima velike šanse da počne utakmicu. Ja uvek želim da imam sve igrače na raspolaganju, ali ovaj put to nažalost neće biti. U ekipi ima dosta igrača koji su čekali šansu da zaigraju, sada će dobiti i nadam se da će je iskoristiti na pravi način", rekao je Sa Pintu.\nUtakmica 24. kola Super lige Srbije između BSK-a i Crvene zvezde igraće se u nedelju od 16 časova u Borči.


Moskva upozorava Srbiju na novu kosovsku zamku i nudi zaštitu - Sputnjik Srbija\n18:57 19.06.2020 (osveženo 18:58 19.06.2020) Preuzmite kraći link\nTo kaže za Sputnjik politički analitičar Dragomir Anđelković sublimirajući najmarkantniji utisak posete Sergeja Lavrova Beogradu.\nPosle razgovora sa ruskim šefom diplomatije, predsednik Srbije Aleksandar Vučić izjavio je da ga je Lavrov upoznao sa zabrinjavajućim informacijama koje se tiču različitih planova i ideja po pitanju rešavanja kosovske krize.\nPredsednik Srbije Aleksandar Vučić i ministra spoljnih poslova Rusije nakon sastanka\nSam Lavrov nije želeo da govori o detaljima razgovora, ali je predsednik Vučić otkrio da nas čeka težak period, u kom će se Srbija „suočiti sa velikim pritiscima da bi se ostvarili planovi koje, ni zvanično, ni nezvanično, nismo dobili“.\nKarijerni diplomata u penziji dr Zoran Milivojević za Sputnjik kaže da je očigledna želja američke administracije da za vreme ovog mandata dođe do nekog rešenja i da to uknjiži kao svoj uspeh, a to je i želja Evrope, o čemu svedoče izjave specijalnog predstavnika EU za dijalog Beograda i Prištine Miroslava Lajčaka. Na to se verovatno odnosilo i upozorenje ministra Lavrova, kaže Milivojević.\n„To je verovatno upozorenje da možda postoji opasnost da se koriste neki mehanizmi i sredstva koja izlaze iz okvira međunarodnog prava i institucija i da se na taj način, obilaznim putem, obezbedi priznanje Kosova. Zbog toga su važne poruke ministra Lavrova koje se nedvosmisleno tiču Saveta Bezbednosti i nadležnosti tog foruma za rešavanje pitanja Kosova, Rezolucije 1244 i međunarodnog prava kao osnova za bilo koje rešenje“, kaže Milivojević.\nMinistri Ivica Dačić i Sergej Lavrov na Groblju oslobodilaca Beograda\n„To je poruka i stav Rusije da je ovo ipak evropsko pitanje i da se mora rešavati u okvirima Evrope. Takođe, da se ne može rešavati mimo Rusije, da ona zadržava apsolutno pravo na to, jer se radi o evropskom pitanju od koga zavisi bezbednost i stabilnost u Evropi i da nije sklona tome da prihvati da ga SAD autonomno rešavaju izvan interesa drugih subjekata“, kaže Milivojević.\nTramp i da hoće, ne može\nIstoričar Dragomir Anđelković smatra da uopšte nije važno da li ovo pitanje rešava Amerika ili Evropska unija, jer je za Srbiju najvažnije da ono bude rešeno povoljno.\n„Drugo je pitanje da li Trampova administracija sada ima snage da iznedri rešenje, jer je evidentno da su Albanci povezani sa njegovim oponentima u SAD i oslanjaju se na neke krugove u Evropi. Tako da je Rusija faktički upozorila Srbiju da ne prihvata lako obećanja, jer i da Tramp želi, pitanje je da li može da reši kosovsko pitanje povoljno za nas“, ističe Anđelković.\n"Pitanje je da li Trampova administracija ima snage da iznedri rešenje za Kosovo i Metohiju", kaže Anđelković.\nOn dodaje da se svaka priča o Kosovu do sada završavala našim jednostranim ustupcima i da ne treba da imamo iluziju da Bela kuća može nešto brzo da uradi nama u korist, bez ustupaka, a da kasnije lako može da se ispostavi da ne možemo da dobijemo kontraustupke.\n„To je scenario sa Briselskim sporazumom, gde smo olako ušli u proces, dali ustupke bez ozbiljnih garancija. Da se to ne bi desilo, Rusija nam je ponudila podršku i s druge strane, ukazala nam je da ne treba takve stvari rešavati suviše brzo, da za sve postoji vreme i mesto, a da trenutno, niti je mesto Vašington, niti je vreme da se to uradi na prečac“, ističe Anđelković.\nOn posetu Lavrova vidi kao veliko olakšanje, jer veruje da je predsednik Srbije od ruskog ministra dobio konkretne informacije o tome koliki će i kakvi pritisci za konačno rešenje kosovskog pitanja biti u skoroj budućnosti.\n„Jako je dobro što smo dobili od Rusije to u zvaničnoj formi, a s druge strane što smo od nje dobili podršku, poruku da će biti uz nas“, zaključuje Anđelković.\n"Ovo je poruka i stav Rusije, Kosovo je ipak evropsko pitanje od koga zavisi bezbednost i stabilnost u Evropi", kaže Milivojević.\nSagovornici Sputnjika smatraju da je to veoma važno pred predstojeće susrete koje će predsednik Vučić imati sa specijalnim izaslanikom Evropske unije, ali pre svega 27. juna u Vašingtonu na osnovu najnovije inicijative specijalnog izaslanika SAD za dijalog Kosova i Srbije Ričard Grenel.\nZoran Milivojević, Dragomir Anđelković, Aleksandar Vučić, Sergej Lavrov, Rezolucija 1244, Savet bezbednosti UN, Kosovo i Metohija, zaštita, upozorenje, rešenje kosovskog pitanja, Rusija, Srbija


Vesti online / Vesti / Svet / Grčka bi da se otarasi duga\nGrčka vlada je saopštila danas da je u pregovorima sa evropskim kreditorima kako bi pre roka otplatila svoje dugove prema Međunarodnom monetarnom fondu, jer su kamatne stope na zaduživanje pale na najniži nivo od 2005. godine.\nPortparol grčke vlade Dimitris Canakopulos kaže da se Grčka nada da će pre roka vratiti "značajan deo" od preostalih 9,6 milijardi evra koliko duguje MMF-u, prenosi agencija AP.\nNjegova današnja izjava usledila je nakon sastanka u Vašingtonu između grčkog ministra finansija Euklida Cakalotosa i direktorke MMF-a Kristin Lagard.\nPrinos na 10-godišnju grčku obveznicu pao je danas na 3,28 odsto, što nije viđeno u poslednjih u 14 godina.\nGrčkoj je, međutim, potrebno odobrenje od spasilačkog fonda evrozone za raniju otplatu duga prema MMF-a, navodi agencija AP, i dodaje da su visoki zvaničnici u tom fondu i u Evropskoj komisiji već pohvalili ideju Atine.\nSVET Šta su poručili Varufakisu u SAD?


CSOnnect - Blog\nFiskalni savet je 26. juna priredio prijatno iznenađenje ekološkoj stručnoj zajednici, izjavom njegovog predsednika da je potrebno uložiti više sredstava u zaštitu životne sredine! Izjava je data na konferenciji Fiskalnog saveta koja je dobila vidnu pažnju značajnih medija u zemlji.\nPredsednik Fiskalnog saveta saveta je zatim izneo više stavova po brojnim pitanjima od značaja za životnu sredinu. Istaknuto je da je potrebno povećati izdvajanja na životnu sredinu na 1% BDP-a (ukazujući, pritom, da druge zemlje Centralne i Istočne Evrope izdvajaju oko 2%). To bi, prema njegovim rečima, predstavljalo povećanje u odnosu na postojeća izdvajanja od 0,7% BDP-a. Predsednik Fiskalnog saveta je zatim nabrojao probleme u konkretnim sektorima (voda, energetika, otpad itd.), i veoma jezgrovito ukazao na potrebna ulaganja (kao što je več poznato – reč je o milijardama evra) kao i na štetu koju postojeća zapuštenost životne sredine izaziva per se (npr. skraćenje životnog veka građana usled zagađenja) odnosno kao posledica neusaglašavanja sa standardima EU (plaćanje novčanih kazni nakon pristupanja EU). Ali to nije sve, jer iz Fiskalnog saveta stiže još jedna važna poruka, a to je da ulaganje u životnu sredinu može doprineti rastu bruto društvenog proizvoda! Osim toga, Fiskalni savet dotiče i pitanje postojećih institucionalnih rešenja, konkretno usku nadležnost postojećeg Ministarstva zaštite životne sredine osnovanog prošle godine.\nDa li se zaista 0,7% BDP-a izdvaja na životnu sredinu moguće je diskutovati jer stavovi izneti kako u zvaničnim dokumentima tako i u izjavama zvaničnika ove zemlje ukazuju da je taj udeo može biti i niži. No bez obzira na korišćenu metodologiju proračuna, opšti je konsenzus da je izdvajanje nedovoljno i da čak i 1% nije optimum (naročito za državu kandidata za članstvo u EU), iako je svakako i takvo povećanje dobrodošlo, makar na kratkoročnom planu. To je pod uslovom da se prikupljenja sredstva adekvatno koriste (na značaj namenskog trošenja sredstava od ekoloških naknada isto je ukazano na konferenciji Fiskalnog saveta), a što u ovom trenutku nije uvek slučaj. Konstatacija o uskoj nadležnosti novog Ministarstva zaštite životne sredine kao i informacija o potencijalu zaštite životne sredine da pozitivno utiče na ekonomski rast svakako nisu novost. Naime, već je poznato da (pametno) ulaganje u zaštitu životne sredine može umanjiti troškove zdravstva, povećati radnu sposobnost stanovništva i uvesti nove efikasnije tehnologije i očuvati ograničene resurse, količinski i po kvalitetu. Međutim, ono što je značajno jeste ko je takvu izjavu dao a to je u ovom slučaju čelna osoba Fiskalnog saveta. To je pokazatelj da se stare priče (ekološki izazovi i šanse) u oblasti životne sredine sada javljaju i u drugim institucijama koje se tradicionalno nisu ovom oblašću toliko bavile ili joj nisu pridavale neku veliku pažnju.


SKUPŠTINA SRBIJE: REBALANSOM BUDŽETA VRAĆASJU SE STARI DUGOVI – Balkanekspresrb.rs\nSKUPŠTINA⇒Četardeset osam posto građana misli da je Srbija sada na pravom putu. Iako se žale na smanjenje plata i penzija, veruju da ova Vlada ima šanse na uspeh i svesrdno je podržavaju. Budžet je vezan za program Vlade, koji podržava MMF, a preko njega finansijska tržišta u svetu. Paralelno radimo mere na strani rashoda i na strani prihoda, rekao je u svom uvodnom obraćanju ministar finansija Dušan Vujović\nVEĆ na samom početku današnje rasprave o budžetu i ostalih desetak izmena i dopuna zakona, opozicija je upozorila na više kršenja zakona i drugih prekršaja koje je napravila vladajuća koalicija. Aleksandra Jerkov (DS) kaže da je onaj koji je sazvao sednicu i sastavio dnevni red prekršio članove 151 i 153 Poslovnika Skupštine. Podsetila je da su materijali za ovu sednicu podeljeni poslanicima u subotu i da vremena za čitanje nije bilo:\n– Kad se radi o izmenama i dopunama, kao što je sada sa rebalansom, treba imati pregled odredaba važećih propisa koji se menjaju ili dopunjuju, tako što se precrtava deo teksta koji se menja, a novi upisuje velikim slovima. Toga u Predlogu rebalansa koji smo dobili , nema. Prema članu 153, predlog koji nije pripremljen u skladu s ovim Poslovnikom, treba vratiti. Ja verujem da je Vladi važno da sada na brzinu usvojimo tih 160 miliiona evra za Er Srbiju, ali, ne uvlačite nas u to, jer će na ovoj Skupštini ostati loša slika, a ne na Vladi, čiji je interes da u Skupštini što pre sve prođe.\nBorislav Stefanović, takođe iz DS, zamera što je u zajedničku raspravu stavljeno čak 12 akata i da je to urađeno kako bi se prikrilo sve ono loše što se podmeće građanima kroz ovaj budžet:\n– Mislim da je bilo korisnije da ovu sednicu održavamo u zgradi Vlade, pošto je materijal za svakog poslanika koji smo od Vlade dobili, težak 7 kilograma. Da lepo tamo dignemo ruku i usvojimo sve što Vlada želi. Predsednica nije morala da ovako hitno zakazuje sednicu, sem da izađe u susret Vladi, koja pokušava da prikrije sve ono što ne valja i što radi svaki dan.\nZoran Babić iz SNS odgovorio je na ove optužbe podsećanjem na ono što su demokrate radile dok su bile na vlasti:\n– Kad govorite o spajanju tačaka dnenog reda, podsetiću vas na 5. maj 2010 godine, kada ste vi spojili 73 tačke dnevnog reda, na 29.maj 2009, kada ste spojili 59 tačaka,13 maja iste godine 45 tačaka, 18 oktobra 2011 37 tačaka. Podsetiću vas da smo budžet za 2007 godinu usvajali u junu te godine, budžet za 2004. u aprilu.\nAleksandra Jerkov skrenula je pažnju da se o Budžetu govori upravo danas, kada deca ne idu u školu zato što nedostaje 25 miliona evra za plate nastavnika.\nZoran Babić podsetio se rebalansa budžeta za 2009 godInu:\n– Zaboga, bio je toliko težak, da nisu mogli da ga donesu do Skupštine, pa su ga upoređivali s težinom kućnog ljubimca i zaključili da je teži od psa.\nAleksandra Jerkov je replicirala:\n– Kućni ljubimac je možda lakši od ovog budžeta, ali je svakako pametniji.\nNjene poslednje reči čuli su samo u prvim redovima sale, jer je isključen mikrofon.\nVladimir Đukanović pritekao je u pomoć kolegama iz SNS:\n– Nemoj demokrate da pričaju o prosvetnim radnicima, kada mi ovim budžetom više od milijardu i sto miliona evra odvajamo samo da vratimo kamate na dugove koje su nam oni ostavili.\nBudžet je zatim obrazložio ministar finansija, Dušan Vujović. On je rekao da je predviđeni deficit od 225 milijardi dinara već 19 decembra bio realno smanjen na 155 milijardi:\n– Mi ovim rebalansom samo predviđamo kako da upotrebimo tu uštedu i vratimo dugove koji su nastali pre pet i više godina.Nema grešaka, ništa se ne krije. Reći ću vam kome treba dati te pare – 2 milijardei 756 miliona za troškove advokata koji su po službenoj dužnosti branili građane Srbije i za troškove veštaka. Predlažemo da Uprava za agrarna plaćaja isplati 4 milijarde i 33 miliona dinara zaostalih potraživanja poljoprivrednih proizvođača. Želimo da pomognemo MUP- u Srbije da vrati dug Telekomu koji je za permanentnu komunikaciju veći 700 miliona od cifre koju MUP može da plati. Zatim, da pomognemo MUP- u da plati svoje dugove EPS- u i naknade za prevoz i druge troškove koje duguje svojim službenicima. Ministarstvu za rad i socijalnu zaštitu odobravamo 500 miliona dopunskih sredstava za otpremnine radnicima.\nVujović računa da deficit neće preći 190 milijardi, da će ušteda i dalje biti 40 milijardi u odnosu na ono što je planirano rebalansom:\n– Ja nisam političar niti član nijedne stranke i ovakvoj vašoj politici bih se suprostavio i da ste na vlasti. Dugove treba da vraćamo što pre. Četardeset osam posto građana misli da je Srbija sada na pravom putu. Iako se žale na smanjenje plata i penzija, veruju da ova Vlada ima šanse na uspeh i svesrdno je podržavaju. Budžet je vezan za program Vlade, koji podržava MMF, a preko njega finansijska tržišta u svetu. Paralelno radimo mere na strani rashoda i na strani prihoda. Rešavamo problem starih preduzeća koja godinama nisu funkcionisala a podižemo efikasnost javnih preduzeća. Kreditima iz Vašingtona i od Evropske banke za obnovu i razvoj iz Londona pomoći ćemo javnim preduzećima, pa ona više neće biti izvor gubitaka. Očekujemo da će već krajem 2016 godine dugovi početi da padaju. Vanredni prihodi neće biti samo od bolje naplate poreza, već i od prodaje javnih preduzeća, kao što je Telekom, a i od koncesija. Ja mislim da ćemo mi morati da se prilagodimo kretanju u okruženju i da u tom okviru tražimo rešenje za sebe. Srbija je dovoljno mali partner da može da i pri nepovoljni kretanjima u okruženju povećava izvoz na ta tržišta. Imaćemo smanjenje lične i državne potrošnje, ali očekujemo rast izvoza Treba da iskoristimo mogućnosti da koristimo sredstva IPA fondova. Napominjem da ćete uskoro dobiti paket novih zakona koji se odnose na rad Agencije za osiguranje depozita u sklopu izmenjenog Zakona o Narodnoj banci i Zakona o bankama, koji će drukčije definisati praćenje banaka. Agencija je dobila 200 miliona evra od stranih banaka. Kreditom od 200 miliona dolara pomoći će se Srbijagas da se plate rezerve gasa u Banatskom dvoru i stare obaveze.To će biti poslednja finansijska podrška ovoj firmi. Za Er Srbiju planirano je 162 miliona evra tako što ćemo njene obaveze preuzeti u javni dug. I to je rešenje bremena krize prošlosti i dugova bivšeg JATa. Znam da će to privući kritiku, ali tu nema ničeg neobičnog. Važno je samo da sve bude transparentno. <\nREAKCIJA MEHA OMEROVIĆA, POVODOM UBISTVA U ČOKI\nSRBIJA⇒Poražavajuća je i zabrinjavajuća činjenica da je samo nekoliko dana pre zločina, ubica pretukao nesrećnu Andreju, a da


Nacionalna služba za zapošljavanje - Najnovije - Dodeljeni sertifikati za pustovanje vune \nDodeljeni sertifikati za pustovanje vune\nNovi Pazar | Događaj, datum objave: 13. март 2020.\nNacionalna služba za zapošljavanje - Filijala Novi Pazar uspešno je realizovala obuku za pustovanje vune za 6 žena sa evidencije nezaposlenih. Izvođač obuke bio je Obrazovni centar „Sveti Sava“ iz Čačka, trajala je skoro dva meseca, a održavala se u prostorijama Gradske biblioteke u Novom Pazaru. Sertifikate o završenoj obuci polaznicama je uručila Blagica Biševac, organizator programa dodatnog obrazovanja u novopazarskoj filijali NSZ.\nOvakva vrsta obuka je veoma bitna za sva nezaposlena lica koja pored svog osnovnog obrazovanja žele da steknu dodatna znanja i veštine koje će im pomoći da u narednom periodu što pre dođu do posla. Obezbeđuje se očuvanje tehnika starih zanata i stvara mogućnost da se istakne kultura i tradicija podneblja gde nastaju ovi ručno rađeni proizvodi. Takođe, ovaj vid obuke može da bude dobar osnov za razvoj ženskog preduzetništva i dobar oslonac za ekonomsko osnaživanje žena u novopazarskom kraju.\n„Obrazovni centar 'Sveti Sava' sarađuje sa NSZ punih 15 godina. Ove godine smo obučili preko 70 polaznika u 14 gradova širom Srbije. Polaznice obuke su bile veoma zainteresovane, vredne i kreative i još jednom se zahvaljujem na izuzetno uspešnoj saradnji svim saradnicima u filijali NSZ u Novom Pazaru“, istakla je Katarina Krstić, direktorka Centra.\n„Pustovanje nije samo upotreba vode, sapuna i vune, ono predstavlja pravu umetnost i izvor je zdravlja. Na ovoj obuci sam stekla nova znanja i nadogradila postojeće veštine koje sam već posedovala u tehnikama starih zanata. Zahvaljujem se NSZ i saradnicima u Novom Pazaru koji su nam pružili punu podršku da uspešno završimo ovu obuku“, istakla je Fifa Koca, polaznica obuke, po zanimanju tekstilni tehničar.\n„Naučile smo kako da koristimo vunu na više načina, počevši od same obrade, bojenja, pa do izrade različitih gotovih proizvoda: šalova, kapa, tašnica“, kaže Amina Ukić, jedna od polaznica, i dodaje da je obuka protekla u najboljim uslovima i bila spoj mladosti i iskustva.\n„Stekle smo nova znanja, ali i nova prijateljstva. Ova obuka vratila nas je u neka stara i mirna vremena“, kaže Amina.


Marić i Vuković: Podgorica će biti sjajan domaćin dva velika takmičenja - Vaterpolo i plivački Savez Crne Gore\nMarić i Vuković: Podgorica će biti sjajan domaćin dva velika takmičenja\nPodgorica će ove godine biti domaćin dva velika međunarodna vaterpolo takmičenja - finalnog turnira evropskog dijela kvalifikacija za Svjetsku ligu i juniorskom prvenstva Evrope. Pred podgoričkom publikom od 28. do 30. aprila za plasman na Super finale Svjetske lige boriće se Crna Gora, Hrvatska, Srbija, Mađarska, Italija, Španija, Grčka i Francuska. Šampionat Evrope za mlade reprezentacije, igrače do 19 godina, na programu je od 18. do 25. septembra.\nGradonačelnik Podgorice Ivan Vuković kazao je da je ponosan što će Glavni grad biti domaćin dva velika i značajna vaterpolo turnira.\n"U aprilu ugostićemo svjetsku vaterpolo elitu u okviru turnira Svjetske lige, a nešto kasnije i šampionat koje će okupiti najbolje juniorske reprezentacije Starog kontinenta. Veoma smo ponosni na tu činjenicu", rekao je Vuković na konferenciji za novinare.\nPrema njegovim riječima, u Glavnom gradu ponosni su što će kroz ustupanje kapacitetu gradskog bazena, logističku i finansijsku podršku dati doprinos razvoju vaterpola.\n"Naš grad nema dugu tradiciju kada je vaterpolo u pitanju, ali pokušavamo posljednjih godina to da promijenimo. Formirali smo vaterpolo klub sa ciljem da podržimo napore Saveza i damo doprinos proširenju baze", rekao je Vuković.\nOn je istakao da se u Glavnom gradu trude da unaprijede uslove za bavljenjem vaterpolo i plivanja.\n"Imamo lijep bazen i ponosni što ga sve češće koristi vaterpolo reprezerntacija. Posebno smo zadovolji što kad god se pripremala na tom bazenu uvijek se sa velikih takmičenja vraćala sa medaljama", rekao je Vuković.\nGradonačnik je, govoreći o planovima, kazao da je za ovu godinu, ukoliko sve bude po planu, predviđeno natkrivanje otvorenog bazena u krugu Sportskog centra Morača.\n"Želimo da stvorimo uslove i animiramo mlade da se bave sportom. Ponosni smo što možemo biti partneri Vaterpolo plivačkog saveza i obećavam da ćemo biti dobri domaćini", rekao je Vuković.\nOn je sa predsjednikom Vaterpolo plivačkog saveza Đurom Marićem potpisao ugovor o zajedničkoj oprganizaciji ta dva velika takmičenja.\nMarić je kazao da je zadovoljan što se Vaterpolo plivački savez vraća u Podgoricu sa nekim velikim prvenstva 2016. godine.takmičenjem, poslije finalnog turtnira Svjetske lige 2009. i juniorskog Svjetskog\n"Od tada nijesmo imali velikih takmičenja u Podgorici. Ove godina ima dosta velikih vaterpolo događaja u Podgorici. Imamo i međunarodni vcaterpolo miting Montenegro open u junu", rekao je Marić.\nOn je najavio dolazak predsjednika Svjetske i Evropske asocijacije vodenih sportova, Husein Al Musalama i Žoze Antonija da Salvara, koji će 7. aprila biti gosti Crne Gore i Vaterpolo plivakog saveza.\n"To je prvi put da čelni ljudi Svjetske i Evroposke asocijacije vodenih sportova dolaze u Crnu Goru. Još jedan značajan događaj je međunarpodna FINA škola za 30 sudija iz Crne Gopre i inostranstva, koja će krajem mjeseca biri održana u Budvi", rekao je Marić.\nOn se zahvalio gradonačeniliku Vukoviću i preduzeču Sportski objekti na podršci i omogućenim uslovima za pripreme.\nSelektor Vladimir Gojković kazao je da se crnogorski vaterpolisti rado vraćaju u Podgoricu i veliki broj dana pred svako veliko takmičnje odrade u Podgorici.\nOn je naglasio da je organizacijom ta dva velika takmičenja napravljen veliki iskorak.\n"Insistirao sam da dobijemo organizaciju iz sportskog dijela, jer je mnogo lakše igrati kući, pred svojim navijačima. Podgorica se pokazala kao dobar domaćin. Što se tiče seniorskog tima, biće osam najjačih reprezentacija. Igraćemo sa mladom ekipom, nemamo pravo nikom da prijetimo, ali igramo kući. Od prvog meča tražićemo pobjedu i plasman među prva tri mjesta, koja nas vode na super finale u Francusku", rekao je Gojković.\nOn je istakao da vjeruje u dobar plasman i juniorske reprezentacije.\n"Imamo kvalitetnu selekciju i ukoliko svi igrači budu zdravi trebalo bi da se uključimo u borbu za medalje. Svakako i to je velika prilika da motivišemno još jedan broj mladih ljudi da se bave vaterpolom", rekao je Gojković.


Zaev pozvao Bugarsku da pokaže evropsku veličinu i Severnoj Makedoniji da šansu za EU\nBeta 17. maja 2021. 20:30\nPremijer Severne Makedonije Zoran Zaev pozvao je danas Bugarsku da pokaže evropsku veličinu i da njegovoj zemlji da šansu da produži proces za članstvo u EU.\nKako je saopštila vlada u Skoplju, Zaev je u jednom televizijskom intervjuu istakao da veruje da će se naći rešenje za otvorena pitanja sa Bugarskom.\nOn je na Nacionalnoj radio televiziji uputio direktnu poruku predsedniku Bugarske i tehničkoj vladi u Sofiji da „pokažu evropsku veličinu ka jednom od svojih prvih suseda i da Severnoj Makedoniji daju šansu da produži proces za članstvo u EU“.\nZaev se u tom apelu pozvao na konsenzusnu odluku 27 zemalja članica, uključujući i Bugarsku, da je Severna Makedonija ispunila sve uslove za početak pregovora.\nPremijer Severne Makedonije je dodao da „očekuje da se održi prva medjuvladina konferencija nakon sastanka Saveta ministara kada se donesu te odluke“ i pozvao Bugarsku da „nastavi u duhu evropskih manira i da ponovo skrene pažnju Evropske unije ka ovom regionu“.\n„Hajde da produžimo da gradimo prijateljstvo. Važno je kakvu istoriju pišemo sada. Naši mladi žele da otvorimo vrata i mogućnosti za saradnju, a ne da budemo zaglavljeni u prošlosti“, rekao je Zaev.\nSofija je u decembru prošle godine stavila veto na početak pregovora EU sa Skopljem, uz obrazloženje da ne ispunjava dogovor o dobrosusedstvu, ali i zahtevom da prizna bugarske korene makedonskog identiteta i jezika.\nZaev je rekao da je tokom njegove prošlonedeljne posete Briselu saopšteno svim evropskim institucijama i svim evropskim zemljama da Skoplje neće pregovarati sa Sofijom sve dok su na stolu makedonski jezik i makedonski identitet.\n„O identitetu i jeziku se ne pregovara. To što treba da zna naš narod je da Evropa duguje. Mi smo ispručili sve. Severna Makedonija je zemlja koja je najviše čekala od svih koji žele da produže evropski put. Od svih zemalja koje su nekad bili kandidati, a danas su članice li su još kandidati, mi čekamo najviše – 16 godina“, rekao je Zaev.\nOn je poručio da je bez Severne Makedonije ugroženo proširivanje koje je EU sama proglasila za svoj strateški cilj.


• Batagonu paket Pavlović banke\nKupac Fabrike akumulatora Sombor širi poslovanje na bankarski sektor.\nBN televizija je objavila da je ovo preduzeće izvršilo dokapitalizaciju Pavlović banke sa sedam miliona konvertibilnih maraka ili oko tri i po miliona evra. Iz Pavlović banke potvrdili su portalu Kapital da će Batagon kupiti akcije te banke. Kompanija „Batagon International AG” iz švajcarskog Cuga je pored iskazanog interesovanja dostavila i dokaz o rezervisanim sredstvima za sticanje kontrolnog učešća što je objektivno i bio razlog za produžavanje roka dokapitalizacije. - Potvrđujemo naše prethodne navode da su sredstva namenjena dokapitalizaciji obezbeđena. Za ulaganje u banku neophodno provesti prethodne aktivnosti što uključuje najpre izradu konačnih finansijskih izveštaja i ostale zakonom predviđene uslove za realizaciju nove emisije akcija koja će se sprovesti u novom postupku za poznatog kupca - naveli su za ovaj portal iz Pavlović banke. Inače, banka je u većinskom vlasništvu porodice biznismena Slobodana Pavlovića i njegove kompanije „Slobomir”.\nPortal Kapital navodi da je „Batagon International” već kupio i preuzeo upravljanje hotelom Bistrica na Jahorini. Njihov zastupnik – kompanija „Bathoteli” zvanično je počela sa radom u Bistrici i od 1. aprila hotel će biti zatvoren zbog rekonstrukcije. Kompanija Batagon je krajem prošle godine kupila i Fabriku akumulatora Sombor u stečaju, a mediji u Srbiji su pisali da iza ove firme stoji biznismen Dalibor Matić, odnosno njegova supruga Slađana Matić.\nsavamajstor @ Čet, 31.01.2019. 01:34\nbatagon international ag bathoteli dalibor matić fabrika akumulatora sombor u stečaju hotel bistrica pavlović banka privreda slađana matić sombor\n• Bogićevićevi ljudi na vodećim funkcijama u FAS-u\nPrenosimo tekst Darka Špera iz Vojvođanskog istraživačko-analitičkog centra (VOICE).\nProdaja čuvene Fabrike akumulatora Sombor (FAS) u stečaju švajcarskom preduzeću Batagon International suštinski nije donela ništa novo, jer se u strukturi menadžmenta i dalje nalaze rukovodioci iz vremena kada je vlasnik FAS-a bio kontroverzni šabački biznismen Miroslav Bogićević. A radnici, njih 800, po svoj prilici uopšte neće biti obeštećeni. Istraživanje Vojvođanskog istraživačko-analitičkog centra (VOICE) pokazalo je da je nekoliko bivših rukovodilaca FAS-a do uvođenja stečaja maja 2015. godine, novi vlasnik ponovo imenovao na najviše funkcije. To su pre svih jedno vreme generalni direktor Goran Šešić (smenjen tokom marta ove godine), komercijalni direktor Tomislav Bugarski i tehnički direktor Sergej Dedić, dugogodišnji veoma bliski saradnici Miroslava Bogićevića. Osim u Fabrici akumulatora, Šešić i Bugarski bili su i na rukovodećim mestima u preduzećima čiji je osnivač bio Bogićevićev Farmakom.\nKako za VOICE navodi bivši radnik fabrike akomulatora koji je želeo da ostane anoniman, za Šešića i Bugarskog može se reći da su Bogićevićevi ljudi od najvećeg poverenja koji su firmu odveli u stečaj, a sada se ponovo pojavljuju kao kadrovi novog vlasnika koji navodno želi da oživi proizvodnju te poznate fabrike. FAS je prodat iz stečaja tek nakon šestog pokušaja švajcarskoj firmi Batagon International AG, u vlasništvu državljanina Srbije Dalibora Matića. Prva prodajna cena iznosila je 3,6 miliona evra i osim predstavnika bivših radnika u Odboru poverilaca bila je neprihvatljiva za ostala četiri člana odbora. Isti slučaj bio je i pri ponudi Batagona od 4,5 odnosno 5,05 miliona evra. Vašingtonski IFC (ogranak Svetske banke) prihvatio je ponude od šest, a kasnije i sedam miliona evra, ali prodaja ni tada nije uspela jer su preostala tri člana odbora bila protiv. Tek je cenu od 7,35 miliona evra prihvatio i predstavnik Mediolanum investa (otkupili potraživanja Banke Inteza), pa je 1. decembra prošle godine ozvaničena prodaja FAS-a iz stečaja. Komercijalna banka ostala je uzdržana, dok je predstavnik turske Hall banke glasao protiv prodaje. Prodajom FAS-a svi razlučni poverioci (IFC, Hall banka, Komercijalna banka i Mediolanum invest) skinuli su hipoteku sa imovine fabrike. Privredni sud u Somboru 20. decembra obavešten je od stečajnog upravnika Predraga Ljubovića da je Batagon dan ranije uplatio 7,35 miliona evra. Shodno tome Privredni sud je 17. januara doneo rešenje da se stečajni postupak obustavi, te da Batagon postaje vlasnik kompletne imovine bez ikakvih obaveza prema ostalim poveriocima ili poreskim organima. Stečajni upravnik Predrag Ljubović potvrdio je za VOICE da je ovlašteno lice Batagona koje je od njega preuzelo imovinu fabirke bio Goran Šešić. Ljubović je rekao i da su od novca dobijenog od kuporodaje najveći deo već povukli razlučni poverioci, odnosno četiri banke koje su imale hipoteke u fabrici. - Do sada je od sredstava povučeno šest miliona evra, a ostatak će biti podeljen nakon izrade Nacrta glavne deobe. Potrebno je da se namire troškovi za poslednje tri godine, gde prednjače sudovi i advokati (oko 500.000 evra). Nakon toga isplatiće se poverioci Prvog isplatnog reda, a to su radnici i Poreska uprava kojoj će pripasti veći deo novca“, rekao je Ljubović i dodao da je procenjena vrednost FAS-a bila deset puta manja od ukupnih obaveza (50 miliona evra)te je postignuta cena „jako dobra s obzirom na stanje imovine”. Novi vlasnik fabrike Dalibor Matić retko se pojavljivao tokom procesa prodaje. Njegov ovlašteni zastupnik bio je advokat Dejan Simić, široj javnosti poznat po aferi Kofer. Reč je o slučaju iz 2006, kada je Simić, kao tadašnji viceguverner Narodne banke Srbije, optužen da je od predstavnika Dunav TBI grupe tražio mito od dva miliona evra da bi toj kompaniji obezbedio dozvolu NBS za obavljanje finansijskog lizinga. Mediji su izveštavali da je u aferu bio umešan i tadašnji ministar unutrašnjih poslova Ivica Dačić. Simić je tvrdio da je Dačić iz njegovog stana izašao 15 minuta ranije nego što je upala policija i pronašla kofer sa 100.000 evra. Simić je 2011. godine pravosnažno oslobođen optužbi. Uz Simića je prilikom otvaranja ponuda Batagona često bio i gorepomenuti Goran Šešić. Nakon kupovine fabrike Šešić je imenovan za novog direktora. U međuvremenu Šešić je smenjen sa mesta direktora, ali je, kako saznaje VOICE, i dalje angažovan u menadžmentu fabrike. Nedugo nakon prodaje fabrike prodata je i preostala imovina (četiri imovinske celine i vozni park), što su predstavnici Odbora poverilaca, doduše u izmenjenom sastavu, većinom glasova prihvatili. Što se same fabrike tiče, kako VOICE saznaje, i dalje je u toku priprema za početak nove proizvodnje. Pored predstavnika novog-starog menadžmenta, u njoj svakodnevno boravi i određen broj radnika.\nGoran Šešić koji je sa Predragom Ljubovićem izvršio primopredaju fabrike u decembru 2017. bio je upisan u Agenciji za privredne registre kao direktor novoosnovanog preduzeća Batagon energy. Uz njegovo ime kao direktor Batagon Energy tada je upisan i Pero Škavić. U APR-u je promenjeno i sedište fabrike, pa je umesto dosadašnje adrese u Somboru upisan Batajnički drum 12 u Zemunu. Vrlo brzo, tačnije 16. marta Šešić je izbrisan iz registra, a umesto njega je za direktora preduzeća upisan Sveta Vasiljević. Veoma je važno reći da je Šešić pre dolaska u FAS bio do 11. juna 2014. direktor Retail group Šabac, odnosno do 17. avgusta 2015. direktor Sog trade Voždovac. „Retail group” osnovao je Miroslav Bogićević novembra 2010, dok se kao stoodstotni vlasnik Sog trade vodi Periša Žujović. Pomenuta Retail group je 12. januara 2016. u Privrednom sudu u Somboru pokrenula sudski postupak protiv FAS-a zbog potraživanja od 639,6 miliona dinara. Sud je u celosti usvojio sniženi tužbeni zahtev Retail grupe u iznosu od 638,9 miliona dinara. Ova presuda je postala pravosnažna. Retail grupa je tužbom zahtevala da joj se utvrde potraživanja prema Fabrici akumulatora za isporučenu robu i usluge u iznosu od 275,75 miliona dinara, odnosno za novčanu pozajmicu u visini od 363,15 miliona dinara. Oba duga nastala su tokom 2013. i 2014. godine, kada je Šešić većim delom vremenskog perioda bio na čelu Retail grupe. Retail grupa pominjala se u medijima tokom 2014. godine, kada je njen vlasnik Miroslav Bogićević sa računa te firme platio 50.000 evra za reklamu koncerta pevačice novokomponovane muzike Svetlane Ražnatović. U to vreme, prema pisanju medija, oko 3.500 radnika iz posrnulog Koncerna Farmakom nije redovno primalo plate, a Bogićević im je bio dužan oko četiri miliona evra. Tomislav Bugarski bio je na rukovodećim funkcijama u dva preduzeća čiji je osnivač Farmakom. Prvo je do 2. oktobra 2014. bio direktor MB Trading Europe Beograd, a potom i MB Trading Šabac do 04. marta 2015. I MB trading je u dva navrata tužio Fabriku akumulatora, ali je Privredni sud obe tužbe odbacio zbog propuštanja sudskog ročišta. Prvi postupak protiv Fabrike akumulatora bio je vredan 122,9 miliona dinara. Gotovo istog dana „MB trading” pokrenuo je i spor vredan 157,5 miliona dinara koji je takođe odbačen. Odredbama Zakona o parničnom postupku predviđeno da, ako tužilac propusti ročište i to ne opravda sudu, tužba se smatra povučenom...\nOstatak teksta koji se do detalja bavi „vezama i vezicama” bivšeg i aktuelnog rukovodstva možete pročitati na sajtu VOICE.\nsavamajstor @ Pon, 04.06.2018. 11:00\nafera kofer batagon dalibor matić dejan simić fabrika akumulatora sombor goran šešić miroslav bogićević periša žujović pero škavić predrag ljubović privreda retail group sergej dedić sombor tomislav bugarski\n• Odbijena ponuda Batagona\nOdbor poverila je odbacio ponudu švajcarske kompanije za kupovinu Fabrike akumulatora Sombor.\nOdbor poverilaca je razmatrao zahtev i nije prihvatio ponudu kompanije Batagon u iznosu od tri i po miliona evra, koja je predata na javnom nadmetanju, 20. jula. Kako je obrazložio Predrag Ljubović, stečajni upravnik Fabrike akumulatora Sombor, bez obzira što je odbijena ova ponuda kompanije iz Švajcarske ima pravo da uputi novu ponudu jer su jedini ispunili uslove objavljenog oglasa. - Mi smo sa njima već započeli pregovore i očekujemo da će u vrlo kratkom roku dati novu ponudu - preneo je Ljubović, ističući da dok god Batagon pokazuje interesovanje i upućuje bolje ponude ne može biti razgovora sa nekom drugom stranom. - Tek ukoliko se pregovori sa Batagonom završe neuspešno ili istekne bankarska garancija (90 dana) u proces se, po osnovu prethodno objavljenog oglasa, mogu uključiti novi subjekti - pojasnio je Ljubović.\nBatagon International AG sa sedištem u švajcarskom mestu Cug (Zug) su na javnom otvaranju ponuda za kupovinu imovine predstavljali biznismen Dalibor Matić, te i bivši viceguverner Narodne banke Srbije Dejan Simić. Matić je tada za SOinfo.org portal izjavio da bi fabrika, ukoliko Batagon postane vlasnik, prvenstveno proizvodila za tržišta Rusije, Nemačke, Švajcarske, Italije i Francuske, ali i da je za vraćanje fabrike u prvobitno stanje potrebna je investicija od milion evra uz povećanje tehnoloških kapaciteta i proizvodnje. Po njegovom mišljenju za početak bi bilo zaposleno od 450 do 500 radnika, a kasnije i do 800. Najavio je i da bi po preuzimanju vlasništva sukcesivno bili rešavani problemi u zaštiti životne sredine.\nsavamajstor @ Čet, 03.08.2017. 08:00\nbatagon international ag dalibor matić dejan simić fabrika akumulatora sombor odbor poverilaca predrag ljubović privreda sombor stečajni upravnik


ŽIVKOVIĆ: Vladajuća većina nesposobna i vuče zemlju u ambis, jedino rješenje vanredni izbori – Portal Luca\nJedno od najskandaloznijih zakonskih rješenja koje je usvojila vladajuća većina odnosi se na izmjene i dopune Zakona o radu, poručio je na današnjoj pres konferenciji šef Poslaničkog kluba DPS-a Danijel Živković. On je kazao da je vladajuća većina nesposobna i nesinhronazovana, i vuče zemlju u ambis, te da su jedino rješenje vanredni parlamentarni izbori.\n“Ovo rješenje je imalo za cilj revašizam prema jednom čovjeku u sistemu, ali zapravo revaširala se jednom dijelu građana i finasijskom sistemu. Urađeno je bez procjene na budžet i finansijski sistem, bez komunikacije sa socijalnim partnerima. Na jedan netransparentan način pokušali su da povuku amandmane koji su prošli bez znanja Zakonodavnog odbora, odnosno Zakonodavni odbor nije razmatrao amandmane DF-a. Nisu prošli ocjenu usaglašenosti sa Ustavom i pravnim sistemom”, rekao je on.\nOvo govori kakve su namjere vladajuće većine, dodaje Živković, diletantske okupacije, koja pokušava da svoju nesposobnost i komplekse liječi na način što će se revanširati nekim ljudima u sistemu, ali tako i nanijeti štetu finansijskim sistemu i građanima.\n“Oni su pokušali da uklone veliki broj radno sposobnih ljudi, a tako što su uveli obavezu da prestaje radni odnos po sili zakona onima koji rade na radnim mjestima na kojima se staž osiguranja računa sa uvećanim trajanjem. Pokušali su danas da anuliraju štetu koji su nanijeli”, istakao je Živković.\nKako je dodao, postavlja se pitanje šta će se desiti sa onim ljudima kojima su već uručena rješenja o prestanku radnog odnosa po sili zakona.\n“Jedino rješnje su vanredni parlementarni izbori, kako bi odmjerili snage. Ova Vlada više nema podršku vladajuće većine u Parlamentu, već odavno ne funkcionišu odnosi, siguran sam da će doći do raspisivanja izbora uskoro”, rekao je on.\nPovezane teme:Danijel ŽivkovićDPS\nFudbalprije 14 minuta\nRukometprije 52 minuta


Pančevo: Sportski klub „Koloseum“ poklonio zaštitne vizire Bolnici -\n30. aprila 2020.0187\nU vreme vanrednog stanja sportski klubovi nisu radili, ali su se mnogi od njihovih članova uključili u volontersku mrežu ili na razne druge načine pomagali građanima u svojoj lokalnoj zajednici.\nKlub borilačkih sportova i fitnes programa „Koloseum“ iz Pančeva, kao društveno-odgovorni subjekt u našoj zajednici, obezbedio je 100 komada zaštitnih vizira.\nMirjana Dimitrijević iz Kluba „Koloseum“ kaže da su vizire poklonili Opštoj bolnici Pančevo, jer su procenili da su medicinskom osoblju ali i drugim zaposlenima u ovoj zdravstvenoj ustanovi oni najneophodniji u svakodnevnom radu.\nMi se nadamo da ćemo svojom solidarnošću i donacijom pomoći Opštoj bolnici Pančevo i da ćemo zaštitnim vizirima maksimalno zaštititi kako zdravstvene radnike tako i pacijente, a i sve one koji dolaze u bilo kakav kontakt sa njima u ovoj situaciji, rekla je Mirjana Dimitrijević.\nDr Slobodan Ovuka, direktor Bolnice zahvalio se na donaciji dodajući da Opšta bolnica Pančevo ima dovoljno zaštitne opreme, ali s obzirom da je u pitanju potrošni materijal svaka pomoć je uvek dobro došla.\nOvakva vrsta poklona ima svoju duhovnu i dublju vrednost. To je znak da se neko ko je van ovog posla i van medicinskih ustanova u ovim teškim danima setio nas da ipak misli na našu bezbednost, da nam poklone vizire, tako da se zahvaljujem „Koloseumu“ na pažnji i donaciji vizira koji će nam svakako trebati u svakodnevnom radu sa našim pacijentima, zaključio je dr Slobodan Ovuka.\nRelated tags : donacija bolnicidr slobodan ovukakoloseummirjana dimitrijevićsportski klub koloseum\n30. novembra 2020., 02:41


Akciju zajednički sprovode Uprava za organizovani i teški kriminalitet, policijske uprave Prijedor i Banjaluka i Jedinica Žandarmerije Ministarstva unutrašnjih poslova Republike Srpske, u saradnji sa MUP Republike Hrvatske.\n– Akcija “Skradin” je usmerena na razbijanje organizovane kriminalne grupe, koja je na širem području Republike Srpske vršila ilegalnu prodaju opojnih droga. Do sada je zaplenjena veća količina marihuane, pronađena je mini labaratorija, veća količina minsko eksplozivnih sredstva, vatreno oružje, novac, te je uhapšeno više osoba – rekla je portparol MUP RS Danica Gnjatović, piše Srpskainfo.\nAkcija se realizuje pod nadzorom banjalučkog tužilaštva i u toku su pretresi na više lokacija.\nMUP - Zaplena droge, 02.06.2020.\nAKCIJA U BANJALUCI I DOBOJU Uhapšeno osam osoba, osumnjičeni za iznude, paljevine i trgovinu drogom


„Na malom svetu, svet ostaje” – kreativna radionica „Mali svet” iz Pariza, Maje Petrović Nikolić – RASEJANJE.info\n„Na malom svetu, svet ostaje” – kreativna radionica „Mali svet” iz Pariza, Maje Petrović Nikolić\n04.06.2022 04.06.2022 Katarina\tDečiji kulturni centar za dijasporu, Francuska, Izložba, Kovin, kreativna radionica, Maja Petrović Nikolić, Mali svet, Pariz, Srbija, Srpski jezik\nMaja Petrović Nikolić sa svojim đacima na kreativnoj radionici „Mali svet”\nFoto: M. Petrović Nikolić\nKreativnost je, pored zdravlja najvažnija za decu. Kreativnost pokreće maštu, a mašta, kada se to želi „radi svašta”. Kada su kreativna deca gledaju na svet i rešenja motivisano, a svako ko je motivisan nema granica. A sada zamislite kreativnu radionicu punu raznih umetnosti koja sadrži program koji se bavi negovanjem srpske kulture i tradicije, podstiče decu na stvaralaštvo. Idealno za sve mališane koji pripadaju srpskom rasejanju. Oni iz Pariza i okoline mogu da osete i dožive atmosferu „uživo” a ostalima se može ponuditi radionica na daljinu.\nKreativna radionica „Mali svet” iz Pariza svake subote u periodu od 14 do 16 časova (5 rue du Loing,75014 Paris) pruža mnogobrojnim klincima i klincezama (ali i starijima) da poboljšaju svoje znanje srpskog jezika, a nekima od njih i da usvoje srpski jezik. „Sve to uspevamo da pretočimo i u umetnost. Specifični smo po načinu rada, izboru aktivnosti i primera o srpskoj kulturi i tradiciji”, istakla je Maja Petrović Nikolić, kreativni tvorac radionice za decu „Mali svet”.\nDugogodišnja učiteljica, profesorka razredne nastave, koja je skoro deceniju radila kao pedagoški savetnik (odlikom Ministarstva prosvete, nauke i tehnološkog razvoja o profesionalnom napredovanju) Maja Petrović Nikolić je osnovala i Društva učitelja Kovina (2006. godine), koje je okupilo 200 prosvetnih radnika s teritorije opštine (Kovin). Bila je član skupštine Saveza učitelja Republike Srbije, učestvovala je i koordinisala mnogobrojne projekte. „Fokus mi je konstantno bio na deci, a manje na zakonskim okvirima i teoretisanju o profesiji. Još tada se javila ideja o promovisanju dečije umetnosti. Postala sam saradnik i likovni pedagog Likovnog studija za decu u Centru za kulturu Kovin i od 2006. do 2011. na Dečijem oktobarskom salonu u Muzeju primenjene umetnosti u Beogradu, osvojili smo jednu prvu i dve druge nagrade. Do 2016. iz štampe su izašle tri zbirke dečijih pesama „Moja učiteljica”,u okviru projekta Društva učitelja koji sam osmislila”.\nKako je fokus bio na deci, do dolaska za Pariz Maja je sa svojim đacima u Srbiji osvojila mnoge nagrade, priznanja. Izvela je i predstavu na Festivalu dečijih predstava „Promocija humanih vrednosti”i za scenario, glumu i realizaciju je takođe nagrađivana. Na dan, kada je dala otkaz u školi u Kovinu kako bi se pridružila porodici u Parizu, iz štampe je izašao „Leksikon stvaralaca u preduniverzitetskom obrazovanju” (Klett 2019.) u kojoj se nalazila njena biografija u leksikonu. „U tom trenutku mi je to delovalo kao kruna mog rada u Srbiji i zaokružena priča. Poznavala sam prilike u Parizu i nisam imala velika očekivanja da ću raditi sa decom. Kako je vreme odmicalo sve više mi je falio rad sa decom. Razmišljala sam kako je velika nepravda da sada kad sam u zenitu karijere, sva nakupljena znanja i iskustva ne mogu da podelim i prenesem deci. Na sajtu Kulturnog centra u Parizu pronašla sam radionice kreativnog pisanja Mire Popović, odlučila sam da pišem kratke priče za decu i na taj način pokušam da bar malo utičem na današnji sistem vrednosti i uopšte odnos ka dečijem stvaralaštvu”, dodala je sagovornica medijskoj portala Rasejanje.info Maja Petrović Nikolić.\nRadionice kreativnog pisanja su se održavale u prostorijama Slavističke radionice (Atelier slave) koja se bavi negovanjem srpskog jezika, kulture i tradicije. U saradnji sa Natašom Džigurski-Dubajić poreknuta je kreativna radionica i tako je nastao „Mali svet”.\n„Simbolično na Dan pobede, otvorena je izložba dečijih radova „Mali svet”, jer je dečiji svet i lepši i bolji od sveta odraslih i treba da pobedi. Izložba traje (simbolično ) do nedelje 5. Juna kada je Svetski dan zaštite životne sredine. Tim povodom u subotu, 4.06.2022. od 14h do 16h će se održati završna radionica u ovom ciklusu „Mali svet”, gde ćemo se baviti prirodnim lepotama Srbije”. Radionica se odražava u 5 rue du Loing,75014 Paris.\n„Volela bih u budućnosti da „Mali svet” preraste u Dečji kulturni centar za dijasporu, da se povežemo sa beogradskim Dečijim kulturnim centrom i drugim dečijim centrima u rasejanju (ako naravno postoje). Takođe bih volela da na primer, u toku leta u Beogradu bude izložba radova naše dece. Da sva naša deca koja dolaze za Beograd vide druge radove i da drugima pokažu svoja dela. Trenutno sam u fazi izrade sajta „Mali svet” i ponudiću program našoj deci u rasejanju, na daljinu. Volela bih da povežem našu decu gde god bila, jer „na malom svetu, svet ostaje”, dodala je Maja Petrović Nikolić.\nPre dva dana je stigla i lepa vest iz Beograda, da je Dečji kulturni centar Beograd zainteresovan za saradnju sa đacima „Malog sveta” i svega onoga što se radi na ovoj radionici, tako da prostora za stimulisanje dečijih čula, duha, pokretanje mašte, bavljenje emocijama, iskazivanju kreativnosti ima na pretek… i to sve na jeziku svojih pradedova. Sve sa jednim ciljem „Negujmo srpski jezik” gde god da smo.\nMira Popović, Maja Petrović Nikolić i Nataša Džigurski Dubajić\n← U Srpskom centru u Parizu otvorena izložba „In the City”, koja može da se pogleda do 13. juna\nDečji kulturni centar Beograd proslavio 70.ti rođendan →\n03.02.2019 27.01.2022 Katarina\nPromocija knjige „Ljubav ima oči druge“ Zagorke Zage Bunthornsade održana u Frankfurtu\n27.10.2020 27.10.2020 Katarina\nPriča „Kosmajska duša” pobedila na konkursu Milovan Vidaković\n18.12.2020 21.12.2020 Katarina


Dodik: Stav RS o NATO-u svima jasan - Sputnjik Srbija\n19:29 03 Jun 2020\nDodik: Stav RS o NATO-u svima jasan\n18:53 20.06.2017 Preuzmite kraći link\nPredsednik Republike Srpske Milorad Dodik poručio je da nijedan predstavnik tog entiteta u zajedničkim institucijama BiH, od srpskog člana Predsedništva, pa naniže, nema mandat da forsira put BiH u NATO.\nPredsedavajući Predsedništva BiH iz reda srpskog naroda Mladen Ivanić boravi u Briselu, gde predvodi delegaciju BiH na sastanku sa zamenikom generalnog sekretara NATO-a Rozem Gotemelerom.\nDodik kaže da su Ivaniću stavovi Srpske poznati, te da veruje da će se u okviru njih i kretati.\n„Članstvo u NATO-u je dobrovoljno. U BiH ne postoji konsenzus o pristupanju tom savezu i taj stav je verovatno poznat i čelnicima NATO-a. U Republici Srpskoj postoji konsenzus svih partija, uključujući i partije iz Saveza za promene, da mi nećemo dati saglasnost za NATO integracije BiH, čime bismo postavili granicu tog saveza na Drini“, istakao je Dodik.\nOn je rekao da se Republika Srpska protivi ideji da odluku o članstvu u NATO-u donose političke elite i naglasio je da to treba da učini narod na referendumu.\n„Na taj čin nas posebno obavezuje činjenica da je NATO savez, ne tako davno, bombardovao našu zemlju i naš narod i da samo taj narod može da kaže da li ćemo ići u pravcu NATO integracija ili ne“, istakao je predsednik Srpske u izjavi za „Srnu“, prenosi RTRS.\nDodik je ponovio da Republika Srpska podržava dijalog sa svim međunarodnim organizacijama i savezima, uključujući i NATO, samo što nikada neće podržati da na prevaru ili silu bude ugurana u članstvo u taj savez.\n„Knjiženje perspektivne vojne imovine na Ministarstvo odbrane BiH je protivzakonito i protivustavno i Republika Srpska će iskoristiti sve pravne i političke mehanizme da zaustavi nasilje nad Ustavom. Uvereni smo da ni NATO savez ne želi da vidi BiH u svom članstvu ako bi do tog statusa došla koristeći nezakonite i neustavne aktivnosti, varajući pri tome pola države“, naveo je Dodik.\nDodik je istakao da predstavnici NATO-a moraju da znaju da pokušaji knjiženja vojne imovine preko Pravobranilaštva predstavljaju najgrublje kršenje Ustava BiH.\nOn je poručio da Srpska ostaje partner Alijansi u borbi protiv terorizma i ostalim bezbednosnim izazovima koji se eventualno mogu ukazati i bez formalnog članstva u tom savezu.\ndodik, Srpska, Region


NEREŠIV problem - radna snaga - BIZlife\nRadnici iz Severne Makedonije, Albanije, Azerbejdžana, Tadžikistana, Turske… To je sve češće svakodnevica na gradilištima u Srbiji. Takvi radnici uglavnom rade na privremenim poslovima ili na crno i najčešće obavljaju najteže fizičke poslove, jer nisu dovoljno kvalifikovani.\nOni stručniji, koji pripadaju armiji domaće radne snage, a među njima su i bravari, metalostrugari, vozači, sve više se iseljavaju iz zemlje, jureći za boljom zaradom. Kako ističe Goran Rodić, potpredsednik Privredne komore građevinske industrije Srbije, problem je u tome što je manjak stručnog kadra sve teže nadoknaditi.\nProblemi će se samo gomilati\n“Domaća operativna i građevinska industrija odavno su ugušene, a radna snaga se već godinama odliva zbog bolje plaćenih poslova i uslova rada u inostranstvu. Najveći problem je što nam nedostaju majstori različitih profila, zanatlije, kvalifikovani rukovaoci mašinama…”, ističe Rodić i dodaje da je rešenje u dualnom obrazovanju, podmlađivanju zanatskog kadra, povećanju plata i poboljšanju uslova rada.\nIsti problem tišti i razvijene ekonomske sile, koje su zbog toga morale da otvore granice za rad strancima. Kod nas ne postoje zvanični propisi za masovniji uvoz radne snage, sem predloženih izmena i dopuna Zakona o zapošljavanju stranaca, kojim se pojednostavljuje postupak prilikom izdavanja radnih dozvola strancima po osnovu zapošljavanja.\nOsim trenutnog nedostatka radne snage, odlazak stručnih kadrova, koje nema ko da zameni, u budućnosti će stvoriti još veće probleme. Zbog toga, ocenjuje Rodić, u Srbiji uskoro neće imati ko ni da održava infrastrukturu – puteve, železnicu, termoelektrane…\nStručnjaci nam odlaze, a ne školuje se ni dovoljno majstora, poput zidara ili tesara. Zato ćemo morati da angažujemo strane kompanije koje će tražiti i nekoliko puta višu cenu za održavanje domaće infrastrukture, upozorava Rodić.\nInženjeri, bankari, automehaničari, kuvari…\nU Nacionalnoj službi za zapošljavanje ističu da najveće učešće u zapošljavanju sa evidencije biroa rada imaju sledeći obrazovni profili: inženjeri elektrotehnike, elektronike i informaciono-komunikacionih tehnologija, stručnjaci za bankarstvo i finansije, diplomirani pravnici, lekari sa specijalizacijom, profesori engleskog i nemačkog jezika, profesori fizike i matematike, ali i prodavci, automehaničari, kuvari, bravari, krojači, konfekcionari, kelneri, metalostrugari, vozači…\nPosla ima i za ekonomske tehničare, mašinske tehničare, poljoprivredne tehničare za proizvodnju bilja, medicinske sestre, prehrambene i tehničare za biotehnologiju.